
REPUBLIKA E SHQIPËRISË
KUVENDI

P R O J E K T L I GJ

Nr.______/______

“PËR REGJISTRIN E PRONARËVE PËRFITUES”
Në mbështetje të neneve 78 dhe 83, pika 1, të Kushtetutës, me propozimin e Këshillit të Ministrave,
KUVENDI
I REPUBLIKËS SË SHQIPËRISË VENDOSI:

KREU I
DISPOZITA TË PËRGJITHSHME
Neni 1
Objekti
Ky ligj rregullon përkufizimin e pronarit përfitues, subjektet e detyruara, të cilat duhet të regjistrojnë pronarët përfitues, krijimin, funksionimin dhe administrimin e Regjistrit të Pronarëve Përfitues, procedurën dhe mënyrën e regjistrimit e të mbajtjes së të dhënave të regjistruara të pronarëve përfitues, si dhe masat ndëshkuese në rast të mosregjistrimit të pronarëve përfitues.
Neni 2
Fusha e zbatimit
1. Ky ligj zbatohet për subjektet raportuese në regjistrin e pronarëve përfitues të cilët janë,  personat juridikë të regjistruar në Republikën e Shqipërisë si më poshtë:
a) shoqëritë më përgjegjësi të kufizuar;
b) shoqëritë aksionare;
c) shoqëritë kolektive;
     ç) shoqëritë komandite;
d) zyrat e përfaqësimit dhe degët e shoqërive të huaja; dh) shoqëritë e kursim-kreditit dhe unionet e tyre;
e) shoqëritë e bashkëpunimit të ndërsjellë; ë)    shoqëritë e bashkëpunimit bujqësor;
f) çdo subjekt tjetër juridik, i cili me ligj detyrohet të regjistrohet pranë QKB-së;

g) organizatat jofitimprurëse, ku përfshihen fondacionet, shoqatat, qendrat, si dhe degët e organizatave jofitimprurëse të huaja, të regjistruara në regjistrin e organizatave jofitimprurëse në Republikën e Shqipërisë;
gj) personat juridikë dhe ndërmarrjet, ortakët/aksionarët e të cilëve, përveç institucioneve qendrore dhe/ose vendore të Republikës së Shqipërisë, janë edhe individë/persona juridikë të tjerë shqiptarë dhe/ose të huaj.
2. Ky ligj nuk zbatohet për:
a) personat fizikë, tregtarë të regjistruar në regjistrin tregtar;
b) personat juridikë dhe ndërmarrjet, aksionari/ortaku i vetëm i të cilëve janë institucionet qendrore dhe/ose vendore të Republikës së Shqipërisë;
c) bashkësitë fetare; ç) partitë politike;
d) sindikatat;
Neni 3
Përkufizime
Në kuptim të këtij ligj termat e mëposhtëm kanë këto kuptime:
1. “Pronar Përfitues” është çdo individ person fizik i cili zotëron ose kontrollon një person juridik ose një trust të shprehur apo organizim ligjor të ngjashëm;

1.1 Në rastin e personi juridik:

1.1.1 Individi i cili ka në pronësi ose kontrollon i fundit një person juridik, përmes pronësisë direkte ose indirekte të një përqindje të mjaftueshme të kuotave / aksioneve ose të drejtave të votimit ose të pjesëmarrjen në kapitalin e atij entiteti, përfshirë përmes mbajtjes së kuotave / aksioneve, ose përmes kontrollit nëpërmjet mjeteve të tjera, ose përfiton nga transaksionet e kryera nga personi juridik në emër të tij.
1.1.2 Themeluesi ose përfaqësuesi ligjor ose individi që ushtron kontrollin e fundit efektiv në administrimin dhe kontrollin e organizatave jofitimprurëse, ku përfshihen fondacionet, shoqatat, qendrat, si dhe degët e organizatave jofitimprurëse te huaja. Kontroll i fundit efektiv është marrëdhënia në të cilën një person:
a) përcakton vendimet e marra nga organizata jofitimprurëse;
b) kontrollon në çdo lloj mënyre zgjedhjen, emërimin dhe largimin e shumicës së organeve vendimmarrëse dhe/ose organeve ekzekutive të organizatës jofitimprurëse.
1.2. Në rastin e një trusti entitet ose organizim tjetër ligjor:
1.2.1 Krijuesi i trust-it, kujdestari/i mirëbesuari, mbrojtësi, nëse ka, dhe përfituesit ose kur personat që përfitojnë nga marrëveshja ligjore ose entiteti ende nuk janë përcaktuar, klasa e personave për interesin kryesor të të cilëve marrëveshja ligjore ose entiteti është krijuar ose operon; çdo individ tjetër që ushtron kontrollin e fundit mbi trustin me anë të pronësisë direkte ose indirekte ose me mjete të tjera.
2. “Pronësi direkte” është pronësia e mbajtur nga një individ prej 25% ose më tepër të aksioneve / kuotave të kapitalit ose të interesave të pronësisë në një subjekt raportues.
3. “Pronësi indirekte” është pronësia e mbajtur ose kontroll i ushtruar nga i njëjti individ në një ose më shumë persona juridikë, të cilët veçmas ose së bashku zotërojnë 25% ose më tepër të aksioneve / kuotave të kapitalit ose të interesave të pronësisë në një subjekt raportues.

4. “Trust i shprehur” është një trust, pra një marrdhënie kontraktore/ veprim juridik, ose person juridik, i krijuar qëllimisht nga themeluesi, midis të gjallëve apo për shkak të vdekjes, zakonisht në formën e një dokumenti me shkrim, për t'i vendosur aktivet nën kontrollin e një kujdestari në përfitim të një përfituesi ose për një qëllim të caktuar;
5.  “Përfitues të Mundshëm” janë personat fizikë ose juridikë ose kategoria e personave fizikë ose juridikë mes të cilëve kujdestarët mund të zgjedhin përfituesit në një trust diskrecional; 
6. “Përfitues të Paracaktuar” janë personat fizikë ose juridikë ose kategoria e personave fizikë ose juridikë që janë përfituesit e një trusti diskrecional në rast se kujdestarët nuk arrijnë ta ushtrojnë diskrecionin e tyre;
7. “Organizim Ligjor” është një trust i shprehur ose një organizim ligjorë person juridik që ka një strukturë ose funksion të ngjashëm me atë të një trusti të shprehur, duke përfshirë “fiducie” dhe disa lloje të caktuara të “Treuhand” dhe “fideicomiso”;
8. [bookmark: _Hlk219963692]informacion bazë” është:
a) në lidhje me një person juridik:
I. forma ligjore dhe emri i personit juridik;
II. akti i themelimit dhe statuti, nëse janë hartuar si dokumente të veçanta;
III. adresa e selisë së regjistruar ose zyrtare dhe, nëse është e ndryshme, vendi kryesor i ushtrimit të veprimtarisë dhe vendi i krijimit;
IV. lista e përfaqësuesve ligjorë;
V. sipas rastit, lista e aksionarëve ose anëtarëve, duke përfshirë informacionin mbi numrin e kuotave/aksioneve të zotëruara nga secili ortak/aksionar dhe kategoritë e këtyre kuotave/aksioneve, si dhe natyrën e të drejtave përkatëse të votës;
VI. kur disponohen, numri i regjistrimit, identifikuesi unik evropian, numri i identifikimit tatimor dhe identifikuesi i personit juridik;
VII. në rastin e fondacioneve, pasuritë e zotëruara nga fondacioni për të ndjekur qëllimet e tij;

 b)        në lidhje me një organizim ligjor:
          I.         emri ose numri unik i identifikimit të organizimit ligjor;
         II.         akti i themelimit të trustit ose një akt kontraktor i barasvlershëm;
          III.     qëllimet e organizimit ligjor, nëse ka ndonjë të tillë;
         IV.      pasuritë e zotëruara nga organizimi ligjor ose të administruara nëpërmjet tij;
         V.    vendi i banimit të kujdestarëve të trustit të shprehur ose personave që mbajnë pozicione të barasvlershme në organizimin ligjor të ngjashëm dhe, nëse është i ndryshëm, vendi nga ku administrohet trusti i shprehur ose organizimi ligjor i ngjashëm;
9. [bookmark: _Hlk219964224]"Organ drejtues" është organi ose organet e subjektit të detyruar që emërohen në përputhje me legjislacionin e brendshëm dhe kanë kompetenca për të përcaktuar strategjinë, objektivat dhe drejtimin e përgjithshëm të subjektit të detyruar, si dhe që mbikëqyrin dhe monitorojnë vendimmarrjen drejtuese, dhe përfshijnë personat që drejtojnë në mënyrë efektive veprimtarinë e subjektit të detyruar; kur nuk ekziston një organ i tillë, personi që drejton në mënyrë efektive veprimtarinë e subjektit të detyruar;
10. [bookmark: _Hlk219964350]"Organ drejtues në funksionin e tij drejtues" është organi drejtues përgjegjës për menaxhimin e përditshëm të subjektit të detyruar;
11. [bookmark: _Hlk219964565]"Organ drejtues në funksionin e tij mbikëqyrës" është organi drejtues që vepron në rolin e tij si mbikëqyrës dhe monitorues i vendimmarrjes drejtuese;
12. "Kontrolli nëpërmjet interesit pronësor mbi shoqërinë tregtare" apo persona juridike te tjere te krijuar me ligj te posacem" është zotërimi i drejtpërdrejtë ose i tërthortë i 50% të kuotave/aksioneve ose të drejtave të votës apo interesave të tjerë pronësorë mbi shoqërinë tregtare apo persona juridike te tjere te krijuar me ligj te posacem
13. [bookmark: _Hlk219964950]“Marrëveshje formale e emërimit” është një kontratë ose një marrëveshje e barasvlershme ndërmjet një emëruesi dhe një të emëruari, ku emëruesi është një subjekt juridik ose person fizik që udhëzon një të emëruar për të vepruar në emër të tij në një cilësi të caktuar, si për shembull si drejtor ose aksionar apo themelues, dhe i emëruari është një subjekt juridik ose person fizik i udhëzuar nga emëruesi për të vepruar në emër të tij.
14. [bookmark: _Hlk219964684]“Persona drejtues” janë personat fizikë që janë anëtarë të organit vendimmarrës apo drejtues, si dhe personat fizikë që ushtrojnë funksione ekzekutive brenda një subjekti juridik dhe janë përgjegjës dhe japin llogari përballë organit vendimmarrës apo drejtues për administrimin e përditshëm të subjektit.

"Interesi pronësor mbi shoqërinë tregtare apo subjekte juridike të posaçme " nënkupton zotërimin e drejtpërdrejtë ose të tërthortë të  25% ose më shumë të kuotave/aksioneve ose të të drejtave të votës ose të interesave të tjerë pronësorë mbi shoqërinë tregtare apo subjekte juridike të posaçme, duke përfshirë të drejtat mbi një pjesë të fitimeve, burime të tjera të brendshme ose bilancin e likuidimit. Pronësia indirekte llogaritet duke shumëzuar kuotat/aksionet ose të drejtat e votës apo interesat e tjerë pronësorë të zotëruar nga subjektet e ndërmjetme në zinxhirin e subjekteve në të cilat pronari përfitues zotëron kuota/aksione ose të drejta vote dhe duke mbledhur rezultatet nga këta zinxhirë të ndryshëm, përveç rasteve kur zbatohet rregulli i bashkëjeteses se interesit të pronësisë dhe kontrollit në strukturën e pronësisë. Për të vlerësuar nëse ekziston një interes pronësor mbi shoqërinë tregtare apo subjekte juridike të posaçme, merren parasysh të gjitha kuotat/aksionet në çdo nivel pronësie15.“Subjekt raportues” është personi juridik i regjistruar në Republikën e Shqipërisë, sipas nenit 2 të këtij ligji, që ka detyrimin ligjor të regjistrojë pronarët përfitues në Regjistrin e Pronarëve Përfitues.
16. “Subjekt i detyruar” janë subjektet raportues dhe subjektet e tjera që i nënshtrohen ligjit për parandalimin e pastrimit të parave dhe financimin e terrorizmit.
17. “Person i autorizuar për të përfaqësuar subjektin raportues” është personi i caktuar nga subjekti raportues për përfaqësimin e tij, sipas dispozitave ligjore në fuqi.
18. “Autoritetet kompetente shtetërore” janë:
a) Agjencia e Inteligjencës Financiare 
b) Banka e Shqipërisë;
c) Drejtoria e Përgjithshme e Tatimeve; ç) Autoriteti i Mbikëqyrjes Financiare;
d) Drejtoria e Përgjithshme e Policisë së Shtetit; dh) Prokuroria;
e) Struktura e Posaçme Kundër Korrupsionit dhe Krimit të Organizuar (SPAK).
19. “Regjistri i Pronarëve Përfitues” është një bazë të dhënash elektronike shtetërore, në të cilin regjistrohen të dhënat e pronarëve përfitues të subjekteve raportuese që kanë detyrimin e raportimit të tyre në këtë regjistër, që mbledh në kohë reale të dhënat e regjistruara në regjistrat respektivë shtetërorë të administruara nga institucionet shtetërore përkatëse, si dhe shërben si arkiv elektronik zyrtar dhe siguron transparencën në fushën e pronarëve përfitues.
20.“Regjistrim” është çdo regjistrim, ndryshim, shtesë, fshirje apo korigjim çregjistrim i  të dhënave të detyrueshme të pronarëve përfitues në Regjistrin e Pronarëve Përfitues.
21. “Të dhëna” janë faktet, aktet private apo shteterore dhe informacionet që regjistrohen, njoftohen apo depozitohen në Regjistrin e Pronarëve Përfitues, të cilët identifikojnë pronarët përfitues të subjekteve raportuese.
22. “Trust” është një marrëdhenie mirebesimi entitet / person juridik apo marreveshje ligjore, ku pronësia mbahet nga i mirëbesuari për llogari të përfituesit.
23. “Lloji i kontrollit” është kontrolli ose pronësia në një person juridik, trust ose marrëveshje ligjore të tjera.
24. “Ministri” është ministri përgjegjës në fushën e ekonomisë.
25. “Organe të rregulluara nga e drejta publike" janë autoritet që kanë të gjitha karakteristikat e mëposhtme: 
(a) ato janë themeluar për qëllimin specifik të përmbushjes së nevojave në interes të përgjithshëm, që nuk kanë karakter industrial ose tregtar;
(b) ato kanë personalitet juridik; dhe
(c) ato financohen, në pjesën më të madhe, nga qeverisja qendrore, autoritetet rajonale ose lokale, ose nga organe të tjera të rregulluara nga e drejta publike; ose i nënshtrohen mbikëqyrjes së menaxhimit nga këto autoritete ose organe; ose kanë një bord administrativ, menaxherial ose mbikëqyrës, më shumë se gjysma e anëtarëve të të cilit emërohen nga qeverisja qendrore, autoritetet rajonale ose lokale, ose nga organe të tjera të rregulluara nga e drejta publike.
KREU II
ADMINISTRIMI I REGJISTRIT TË PRONARËVE PËRFITUES, DETYRIMI PËR MARRJEN DHE REGJISTRIMIN E TË DHËNAVE PËR PRONARËT PËRFITUES DHE
MËNYRA E REGJISTRIMIT TË TË DHËNAVE NË REGJISTËR
Neni 4
Administrimi i Regjistrit të Pronarëve Përfitues
1. Regjistri i Pronarëve Përfitues administrohet nga Qendra Kombëtare e Biznesit (QKB).
2. Qendra Kombëtare e Biznesit është përgjegjëse:
a) të regjistrojë, të administrojë, të përpunojë dhe të ruajë në regjistër të dhënat e deklaruara nga subjektet raportuese;
b) të mundësojë disponueshmërinë e të dhënave të Regjistrit, në përputhje me nenin 7 të këtij ligji;
c) të lëshojë ekstrakte për të dhënat e regjistruara në regjistër; ç) të ndërmarrë veprime të tjera në përputhje me këtë ligj.
3. Regjistri i Pronarëve Përfitues përmban të dhënat e mëposhtme:
3.1 Të dhënat e përgjithshme për subjektin raportues:
a) numri unik i identifikimit të subjektit (NUIS);
b) formal ligjore dhe emri i subjektit raportues.
c) adresa e selise zyrtare ose i vendit kryesor te biznesit
d) vendi i themelimit dhe, nëse është i ndryshëm, vendi kryesorë i ushtrimit të aktivitetit
3.2 Të dhënat e detyrueshme për pronarët përfitues të subjektit raportues:
3.2.1 Të dhënat e identifikimit:
a) për shtetasit shqiptarë:
· emri dhe mbiemri;
· numri i identifikimit personal;
· datëlindja;
· vendi i lindjes
· shtetësia;
· adresa e vendbanimit;
b) për shtetasit e huaj:
· emri dhe mbiemri;
· numri i identifikimit personal;
· datëlindja;
· vendlindja
· numri i pasaportës/dokumentit të identifikimit dhe shteti lëshues;
· data e lëshimit dhe data e skadimit të pasaportës/dokumentit të identifikimit;
· shtetësia;
· adresa e rezidencës së përhershme;
c) për refugjatët/personat pa shtetësi:
· emri dhe mbiemri;
· numri i dokumentit të udhëtimit;
· datëlindja;
· shteti që ka lëshuar dokumentin e udhëtimit;
· data e lëshimit dhe data e skadimit e dokumentit të udhëtimit;
-adresa e vendbanimit.
3.2.2 Data e përcaktimit të individit si pronar përfitues.
3.3 Lloji dhe përqindja e pronësisë:
3.3.1.1 Direkte;
3.3.1.2 Indirekte.
4. Të dhënat e përcaktuara në pikën 3 të këtij neni klasifikohen më tej në të dhëna parësore dhe të dhëna dytësore, sipas parashikimeve të ligjit për bazat e të dhënave shtetërore:
4.1 Të dhëna parësore:
· të dhënat e identifikimit për shtetasit e huaj, jorezidentë;
· të dhënat e identifikimit për refugjatët/personat pa shtetësi;
· data e përcaktimit të individit si pronar përfitues;
· lloji dhe përqindja e pronësisë.
4.2 Të dhëna dytësore:
· numri i identifikimit të subjektit (NUIS) dhe emri i subjektit raportues;
· të dhënat e identifikimit për shtetasit shqiptarë;
· të dhënat e identifikimit për shtetasit e huaj, rezidentë.
5. Regjistri i Pronarëve Përfitues ndërtohet në mënyrë të tillë që të garantohen masat për sigurinë e të dhënave, parimi i mjaftueshmërisë dhe proporcionalitetit lidhur me përpunimin e të dhënave, në respektim të legjislacionit për mbrojtjen e të dhënave personale.
6. Të dhënat e përgjithshme mbi subjektin raportues, të cilat janë të regjistruara në Regjistrin Tregtar dhe Regjistrin e Organizatave Jofitimprurëse, do të transferohen automatikisht në Regjistrin e Pronarëve Përfitues.
7. Rregullat për procedurën e regjistrimit të të dhënave në Regjistrin e Pronarëve Përfitues, mënyrën e transferimit të të dhënave nga Regjistri Tregtar dhe Regjistri i Organizatave Jofitimprurëse si dhe funksionimin e Regjistrit të Pronarëve Përfitues miratohen me vendim të Këshillit të Ministrave.
Neni 5
Detyrimet e subjekteve raportuese dhe të pronarëve përfitues
1. Subjektet raportuese kanë detyrimin të ruajnë dhe të mbajnë të dhëna dhe dokumente shoqëruese të duhura, të sakta e të përditësuara, në bazë të të cilave përcaktohen pronarët përfitues të subjektit raportues dhe lloji i kontrollit të pronarëve të tyre përfitues.
2. Pronarët përfitues të subjekteve raportuese kanë detyrimin t’u japin subjekteve raportuese të gjithë informacionin e nevojshëm, me qëllim që subjektet raportuese të përmbushin detyrimin ligjor të përcaktuar në pikën 1 të këtij neni.
3. Regjistrimi nga subjektet raportuese i të dhënave të pronarëve përfitues në Regjistrin e Pronarëve Përfitues bëhet në afatet e mëposhtme:
a) në rastet e regjistrimit fillestar të pronarëve përfitues nga subjektet raportuese, që regjistrohen në regjistrin tregtar, regjistrimi bëhet njëkohësisht me aplikimin për regjistrimin e personit juridik në regjistrin tregtar;
b) në rastet e refuzimit të aplikimit për regjistrimin fillestar të pronarëve përfitues nga subjektet raportuese, që regjistrohen në regjistrin tregtar me pronësi indirekte, regjistrimi bëhet brenda 40 (dyzet) ditëve kalendarike nga data e refuzimit të aplikimit;
c) në rastet e regjistrimit fillestar të pronarëve përfitues nga subjektet raportuese, që regjistrohen në regjistrin e organizatave jofitimprurëse, regjistrimi bëhet brenda 40 (dyzet) ditëve kalendarike nga data e regjistrimit të subjekteve raportuese si person juridik e pajisjes  së subjekteve raportuese me certifikatën e regjistrimit. 
ç) në rastin e regjistrimit të ndryshimeve të të dhënave të pronarëve përfitues të subjekteve raportuese, organizatave jofitimprurëse, regjistrimi bëhet brenda 28 (njëzet e tetë) ditëve kalendarike nga data e ndodhjes së ndryshimit faktik.
      d) në rastin e regjistrimit të ndryshimeve në regjistrin e pronarëve përfitues, nga subjektet  
          raportuese me pronësi direkte e që regjistrohen në regjistrin tregtar, regjistrimi bëhet njëkohësisht me aplikimin për regjistrimin e ndryshimeve në regjistrin tregtar.

Neni 6
Mënyra e regjistrimit të të dhënave të pronarëve përfitues
1. Regjistrimi fillestar i të dhënave në Regjistrin e Pronarëve Përfitues bëhet nga personi i autorizuar për të përfaqësuar subjektin raportues.
2. Përditësimi apo ndryshimi i të dhënave të regjistruara në regjistër bëhet nga:
a) personi i autorizuar për të përfaqësuar subjektin raportues;
b) Qendra Kombëtare e Biznesit, bazuar në të dhënat e marra nga autoritetet shtetërore kompetente, në rastet kur të dhënat e regjistruara në regjistër nuk përputhen me të dhënat në posedim të autoriteteve kompetente shtetërore.
3. Nëse një subjekt i detyruar konstaton se të dhënat e regjistruara në Regjistrin e Pronarëve Përfitues nuk përputhen me të dhënat e zotëruara nga ky subjekt i detyruar për pronarët përfitues atëherë:
a) subjekti i detyruar njofton subjektin raportues dhe Qendrën Kombëtare të Biznesit;
b) me marrjen e njoftimit nga subjekti i detyruar, Qendra Kombëtare e Biznesit brenda 2 ditëve pune publikon njoftimin në regjistër, si dhe njofton në mënyrë shkresore subjektin raportues për konstatimin e njoftuar nga subjekti i detyruar;
c) subjekti raportues brenda 20 ditëve kalendarike nga data e njoftimit të Qendrës Kombëtare të Biznesit duhet:
i. të përditësojë në regjistër të dhënat për pronarët e tyre përfitues, sipas këtij ligji, nëse konstatimi i subjektit të detyruar është i saktë, ose;
ii. të konfirmojë në regjistër të dhënat për pronarët e tyre përfitues, të regjistruara më parë, nëse konstatimi i subjektit të detyruar nuk është i saktë;
ç) në rast se subjekti raportues nuk përditëson ose nuk konfirmon të dhënat për pronarët e tyre përfitues brenda 20 ditëve kalendarike QKB-ja dhe autoriteti përgjegjës për mbajtjen e Regjistrit të Organizatave Jofitimprurëse do të ndërpresin shërbimet e tyre për subjektet raportuese deri në:
i. përditësimin e të dhënave për pronarët e tyre përfitues në regjistër dhe pagimin e gjobës në rast se ky mospërditësim përbën edhe kundërvajtje administrative sipas nenit 13 42, ose;
ii. konfirmimin në regjistër të të dhënave për pronarët e tyre përfitues, të regjistruara më parë në regjistër.
4. QKB-ja jo më vonë se 2 (dy) ditë pune nga marrja e aplikimit nga subjektet raportuese kryen njërin nga veprimet e mëposhtme:
a) miraton regjistrimin e të dhënave të pronarit përfitues; ose
b) pezullon aplikimin e njëkohshëm për regjistrim fillestar, ndryshimin apo përditësimin e të dhënave, për subjektet me pronësi direkte duke i dhënë subjektit raportues një afat prej 21 (njëzet e një) ditësh kalendarike për plotësimin e të metave që pengojnë regjistrimin;
c) pezullon aplikimin për regjistrim fillestar, ndryshimin apo përditësimin e të dhënave, dhe duke i dhënë subjektit raportues me një afat prej 30 (tridhjetë) ditësh kalendarike për plotësimin e të metave që pengojnë regjistrimin;
d) refuzon regjistrimin nëse pas verifikimit konstaton se të dhënat që kërkohen të regjistrohen janë të ndryshme nga të dhënat e regjistrueshme, sipas dispozitave të këtij ligji.
4/1. Në rastet e aplikimeve, sipas shkronjës “a” dhe shkronjës “d”  të pikës 3 të nenit 5, nga subjektet raportuese me pronësi direkte, QKB-ja regjistron të dhënat njëkohësisht me regjistrimin/ndryshimin e subjektit në regjistrin tregtar brenda 1 (një) dite pune.
4/2. Nëse plotësohen të metat që pengojnë regjistrimin brenda afatit të përcaktuar në shkronjën “b” të pikës 4 të këtij neni, QKB-ja është e detyruar të kryejë regjistrimin jo më vonë se 2 (dy) ditë pune nga data e plotësimit të të metave. Nëse të metat nuk janë plotësuar, QKB-ja refuzon regjistrimin jo më vonë se 2 (dy) ditë pune pas përfundimit të afatit të përcaktuar sipas shkronjës “b” të pikës 4 të këtij neni.
5. QKB-ja regjistron të dhënat jo më vonë se dy ditë pune nga marrja e njoftimit nga autoritetet kompetente, sipas shkronjës “b” të pikës 2 të këtij neni.
6. Personi i autorizuar duhet të regjistrojë dhe të përditësojë të dhënat e regjistruara nëpërmjet sportelit elektronik duke përdorur një certifikatë të kualifikuar për nënshkrimin elektronik, sipas përcaktimeve të legjislacionit në fuqi për nënshkrimin elektronik.
7. Vendimet e QKB-së, sipas këtij ligji, njoftohen nëpërmjet publikimit në regjistër. Data e njoftimit është data e publikimit në regjistër.
8. Procedurat, rregullat, kriteret dhe shkaqet për ndërmarrjen e veprimit të pezullimit apo refuzimit nga QKB-ja për regjistrimin e të dhënave të pronarëve përfitues të subjekteve raportuese miratohen më vendim të Këshillit të Ministrave.
9. Rregullat për mënyrën dhe afatet e njoftimit nga autoritetet shtetërore kompetente, në rastet kur të dhënat e regjistruara në regjistër nuk përputhen me të dhënat që zotërojnë dhe mënyrën e përditësimit apo ndryshimit nga Qendra Kombëtare e Biznesit, bazuar në njoftimet e sipërcituara, miratohen me vendim të Këshillit të Ministrave.
10. Rregullat për mënyrën dhe afatet e njoftimit nga subjektet e detyruara, në rastet kur të dhënat e regjistruara në regjistër nuk përputhen me të dhënat që zotërojnë, si dhe mënyra e përditësimit apo konfirmimit të të dhënave të pronarëve përfitues nga subjektet raportuese, bazuar në njoftimet e sipërcituara, miratohen me vendim të Këshillit të Ministrave.

                                                                        Neni 7
[bookmark: bookmark26]Identifikimi i pronarëve përfitues për subjektet juridike 
Pronarë përfitues të subjekteve juridike janë personat fizik të cilët:
a)	kanë, në mënyrë të drejtpërdrejtë ose të tërthortë, një interes pronësor mbi shoqërinë tregtare; ose personat juridikë që kanë formë ligjore të veçantë të përcaktuar me ligj të posaçëm; ose
b)	kontrollojnë, në mënyrë të drejtpërdrejtë ose të tërthortë, shoqërinë tregtare ose subjektin tjetër juridik, nëpërmjet interesit pronësor ose nëpërmjet mënyrave të tjera.
Kontrolli nëpërmjet mënyrave të tjera të përmendura në paragrafin e parë, germa "b", identifikohet në mënyrë të pavarur nga dhe paralelisht me ekzistencën e një interesi pronësor ose kontrollit përmes interesit pronësor.
Në rastin e subjekteve juridike të ndryshme nga shoqëritë tregtare, për të cilat, për shkak të formës dhe strukturës së tyre, nuk është e përshtatshme ose nuk është e mundur të llogaritet pronësia, pronarët përfitues janë personat fizikë që kontrollojnë subjektin juridik në forma të tjera, qoftë drejtpërdrejt apo tërthorazi, përveç rasteve zbatohet identifikimi i pronareve perfitues per subjektet juridike te ngjashme me trustet e shprehuara, perfshire trustet e shprehura me disa nivele kontrolli. 
2. Kur subjektet e detyruara kryejnë identifikimin dhe verifikimin e identitetit të atyre personave fizikë kur një transaksion ose aktivitet po kryhet në emër të ose për përfitimin e personave fizikë të ndryshëm nga klienti ose kur çdo person që pretendon të veprojë në emër të klientit është i autorizuar për këtë kryejnë verifikimin dhe identifikimin e identitetit të tij, verifikimi i identitetit të pronarit përfitues dhe çdo personi bëhet përpara krijimit të një marrëdhënieje biznesi ose kryerjes së një transaksioni rastësor. Ky detyrim nuk zbatohet për situatat me rrezik më të ulët kur zbatohen masat e kujdesit të thjeshtuar, me kusht që rreziku më i ulët të justifikojë shtyrjen e këtij verifikimi. 

Neni 8
[bookmark: bookmark28]Pronësia përfituese nëpërmjet kontrollit
1.	Kontrolli mbi shoqërinë tregtare ose subjektin tjetër juridik ushtrohet nëpërmjet interesit pronësor ose nëpërmjet mënyrave të tjera.
2.	Për qëllimet e këtij kreu, përdoren përkufizimet e mëposhtme:
a)	“kontroll mbi subjektin juridik” është mundësia e ushtrimit, në mënyrë të drejtpërdrejtë ose të tërthortë, të ndikimit të konsiderueshëm dhe e marrjes së vendimeve përkatëse brenda subjektit juridik;
b)	“kontroll i tërthortë mbi një subjekt juridik” është kontrolli i subjekteve juridike të ndërmjetme në strukturën e pronësisë ose në zinxhirë të ndryshëm të strukturës së pronësisë, ku kontrolli i drejtpërdrejtë identifikohet në çdo nivel të strukturës;
c)	"kontrolli nëpërmjet interesit pronësor mbi shoqërinë tregtare" është zotërimi i drejtpërdrejtë ose i tërthortë i 50% plus një kuote/ aksioni ose të drejtave të votës apo interesave të tjerë pronësorë mbi shoqërinë tregtare.
3.	Kontrolli i subjektit juridik nëpërmjet mënyrave të tjera përfshin në çdo rast mundësinë për të ushtruar:
a)	në rastin e një shoqërie tregtare, shumicën e të drejtave të votës në shoqërinë tregtare, pavarësisht nëse ato ndahen ose jo nga persona që veprojnë bashkërisht;
b)	të drejtën për të emëruar ose larguar shumicën e anëtarëve të bordit ose organit administrativ, drejtues ose mbikëqyrës apo zyrtarëve të ngjashëm të subjektit juridik;
c)	të drejtat përkatëse të vetos ose të drejtat e vendimmarrjes që përkojnë me pjesën e zotëruar të shoqërisë tregtare;
d)	vendimmarrje që lidhen me shpërndarjen e fitimit të subjektit juridik ose që çojnë në një transferim të aktiveve brenda subjektit juridik.
4.	Krahas paragrafit 3, kontrolli mbi subjektin juridik mund të ushtrohet edhe nëpërmjet mënyrave të tjera. Në varësi të situatës konkrete të subjektit juridik dhe strukturës së tij, mënyrat e tjera të kontrollit mund të përfshijnë:
a)	marrëveshjet formale ose joformale me pronarët, anëtarët ose subjektet juridike, dispozitat në statut, marrëveshjet e ortakërisë, marrëveshjet sindikale ose dokumentet apo marrëveshjet e barasvlershme, në varësi të karakteristikave specifike të subjektit juridik, si dhe rregullat për votimin;
b)	marrëdhëniet ndërmjet anëtarëve të familjes;
c)	përdorimin e marrëveshjeve formale ose joformale të të emërimit.
Për qëllimin e këtij paragrafi, “marrëveshje formale e emërimit” është një kontratë ose një marrëveshje e barasvlershme ndërmjet një emëruesi dhe një të emëruari, ku emëruesi është një subjekt juridik ose person fizik që udhëzon një të emëruar për të vepruar në emër të tij në një cilësi të caktuar, si për shembull si drejtor ose aksionar apo themelues, dhe i emëruari është një subjekt juridik ose person fizik i udhëzuar nga emëruesi për të vepruar në emër të tij.

Neni 9
Bashkekzistenca e interesit pronësor dhe kontrollit në strukturën e pronësisë
Kur shoqëritë tregtare zotërohen nëpërmjet një strukture pronësie me shumë nivele dhe në një ose disa hallka të lidhura të kësaj strukture ka bashkekzistencë të interesit pronësor dhe kontrollit në lidhje me nivele të ndryshme të zinxhirit, pronarët përfitues janë:
a)	personat fizikë të cilët kontrollojnë, në mënyrë të drejtpërdrejtë ose të tërthortë, nëpërmjet interesit pronësor ose nëpërmjet mënyrave të tjera, subjektet juridike që kanë një interes të drejtpërdrejtë pronësor mbi shoqërinë tregtare, individualisht ose në mënyrë kumulative;
b)	personat fizikë të cilët, në mënyrë individuale ose kumulative, qoftë drejtpërdrejt apo tërthorazi, kanë një interes pronësor mbi shoqërinë tregtare që kontrollon, nëpërmjet interesit pronësor ose nëpërmjet mënyrave të tjera, shoqërinë tregtare, qoftë drejtpërdrejt apo tërthorazi.

Neni 10
[bookmark: bookmark29]Strukturat e pronësisë që përfshijnë organizime ligjore ose subjekte juridike të ngjashme
Kur subjektet juridike të ngjashme me trustin e shprehur, siç janë fondacionet, përfshirë strukturat e kontrollit me shumë nivele, ose organizimet ligjore kanë një interes pronësor mbi shoqërinë tregtare, qoftë individualisht ose në mënyrë kumulative, ose kontrollojnë shoqërinë tregtare në mënyrë të drejtpërdrejtë ose të tërthortë, nëpërmjet interesit pronësor ose nëpërmjet mënyrave të tjera, pronarët përfitues janë personat fizikë që janë pronarë përfitues të subjekteve juridike të ngjashme me trustin e shprehur, siç janë fondacionet,  ose të organizimeve ligjore.
Neni 11
[bookmark: bookmark31]Identifikimi i pronarëve përfitues për subjektet juridike të ngjashme me trustin e shprehur
1.	Në rastin e subjekteve juridike, të ngjashme me trustin e shprehur, siç janë fondacionet, përfshirë strukturat e kontrollit me shumë nivele pronarët përfitues, janë të gjithë personat fizikë të mëposhtëm:
a)	themeluesit;
b) anëtarët e organit drejtues në funksione drejtuese;
c) anëtarët e organit drejtues në funksione mbikëqyrëse;
d)	përfituesit, sipas nenit 13 të këtij ligji; 
e)	çdo person tjetër fizik i cili kontrollon në mënyrë të drejtpërdrejtë ose të tërthortë subjektin juridik.
2.	Në rastet kur subjektet juridike të përmendura në paragrafin 1 të këtij neni u përkasin strukturave të kontrollit me shumë nivele, kur ndonjë nga pozicionet e renditura në paragrafin 1 të këtij neni mbahet nga një subjekt juridik, pronarët përfitues të subjektit juridik të përmendur në paragrafin 1 janë:
a)	personat fizikë të renditur në paragrafin 1 të këtij neni; dhe
b)	pronarët përfitues të subjekteve juridike që mbajnë ndonjë nga pozicionet e renditura në paragrafin 1 të këtij neni.
Neni 12
Identifikimi i pronarëve përfitues për trustet e shprehura dhe organizimet ligjore të ngjashme
1.	Pronarët përfitues të trusteve të shprehura janë të gjithë personat fizikë të mëposhtëm:
a)	themeluesit; 
b)	kujdestarët;
c)	mbrojtësit, nëse ka të tillë;
d)	të gjithë personat e tjerë fizikë që ushtrojnë kontroll përfundimtar mbi trustin e shprehur me anë të pronësisë së drejtpërdrejtë ose të tërthortë ose me anë të formave të tjera, edhe nëpërmjet një zinxhiri kontrolli ose pronësie.
2.	Pronarët përfitues të organizimeve të tjera ligjore të ngjashme me trustet e shprehura janë personat fizikë që mbajnë pozicione të barasvlershme ose të ngjashme me ato të përmendura në paragrafin 1 të këtij neni.
3.	Kur organizimet ligjore u përkasin strukturave të kontrollit me shumë nivele dhe kur ndonjë nga pozicionet e renditura në paragrafin 1 të këtij neni mbahet nga një subjekt juridik, pronarët përfitues të organizimit ligjor janë:
a)	personat fizikë të renditur në paragrafin 1 të këtij neni; dhe
b)	pronarët përfitues të subjekteve juridike që mbajnë ndonjë nga pozicionet e renditura në paragrafin 1 të këtij neni.
4.	Llojet e organizimeve ligjore të ngjashme me trustet e shprehura, janë organizimet    
            ligjore të njohura si të tilla në vendet e të drejtës civile 

Neni 13
[bookmark: bookmark32]Identifikimi i një kategorie të pronarëve përfitues
1.	Në rastin e subjekteve juridike të ngjashme me trustet e shprehura, sipas nenit 11 dhe 12 të këtij ligji ose me përjashtim të trusteve diskrecionale, në rastin e trusteve të shprehura dhe organizimeve ligjore të ngjashme,sipas nenit 11 dhe 12 të këtij ligji  kur përfituesit ende nuk janë përcaktuar, identifikohet kategoria e përfituesve dhe karakteristikat e përgjithshme të saj. Përfituesit e përfshirë në këtë kategori konsiderohen si pronarë përfitues menjëherë pas identifikimit ose përcaktimit të tyre.
2.	Në rastet e mëposhtme, identifikohet vetëm kategoria e përfituesve dhe karakteristikat e saj:
a)	skemat e pensioneve që përfshihen në fushën e veprimit të Direktivës (BE) 2016/2341;
b)	skemat e pronësisë financiare ose të pjesëmarrjes së punëmarrësve, me kusht që, pas një vlerësimi të përshtatshëm të rrezikut, të rezultojë se ekziston një rrezik i ulët i keqpërdorimit për qëllime të pastrimit të parave ose financimit të terrorizmit;
c)	subjektet juridike të ngjashme me trustet e shprehura siç janë fondacionet, përfshirë strukturat të kontrollit me shumë nivele, trustet e shprehura dhe organizimet ligjore të ngjashme me kushtin që:
I. 	subjekti juridik, trusti i shprehur ose organizimi ligjor i ngjashëm të jetë krijuar për qëllime jofitimprurëse ose bamirësie; dhe
II.	pas një vlerësimi të përshtatshëm të rrezikut, të rezultojn se kategoria e subjektit juridik, trustit të shprehur ose organizimit të ngjashëm ligjor paraqet një rrezik të ulët të keqpërdorimit për qëllime të pastrimit të parave ose financimit të terrorizmit.
Neni 14
Identifikimi i përfituesve të mundshëm dhe përfituesve të paracaktuar në trustet diskrecionale
Në rastin e trusteve diskrecionale, kur përfituesit ende nuk janë përzgjedhur, identifikohen përfituesit e mundshëm dhe përfituesit e paracaktuar. Përfituesit e përfshirë te përfituesit e mundshëm konsiderohen si pronarë përfitues menjëherë pas zgjedhjes së tyre. Përfituesit e paracaktuar konsiderohen si pronarë përfitues kur kujdestarët nuk e ushtrojnë diskrecionin e tyre.
Kur trustet diskrecionale paraqesin një rrezik të ulët të keqpërdorimit për qëllime të pastrimit të parave ose financimit të terrorizmit, identifikohet vetëm kategoria e përfituesve të mundshëm dhe përfituesve të paracaktuar. 
Neni 15
Identifikimi i pronarëve përfitues të fondeve të investimeve kolektive
Në ndryshim nga parashikimet e zbatueshme per personat juridike dhe trustet e shprehura, pronarët përfitues të fondeve të investimeve kolektive janë personat fizikë që përmbushin një ose disa nga kushtet e mëposhtme:

a)	zotërojnë drejtpërdrejt ose tërthorazi 25% ose më shumë të njësive të zotëruara në fondin e investimeve kolektive;
b)	kanë aftësinë të diktojnë ose të ndikojnë në politikën e investimeve të fondit së investimeve kolektive;
c)	kontrollojnë veprimtaritë e fondit së investimeve kolektive në mënyra të tjera.

[bookmark: bookmark33]Informacioni mbi pronarët përfitues
Subjektet juridike dhe kujdestarët e trusteve të shprehura, ose personat që mbajnë pozita ekuivalente në marrëveshje juridike të ngjashme, duhet të sigurojnë që informacioni mbi pronarin përfitues t’u jepet subjekteve të detyruara në kuadër të procedurave dhe kërkesave për kujdesin e duhur ndaj klientit, ose të depozitohet në regjistrin e pronarëve përfitues në mënyrë të përshtatshme , i cili duhet të jetë i mjaftueshëm, i saktë dhe i përditësuar.
Informacioni për pronësinë përfituese i përmendur në nënparagrafin e parë duhet të përfshijë sa vijon:
(a) të gjithë emrat dhe mbiemrat, vendin dhe datën e plotë të lindjes, adresën e vendbanimit, shtetin e rezidencës dhe shtetësinë ose shtetësitë e pronarit përfitues, numrin e dokumentit të identifikimit, si pasaportë ose kartë identiteti kombëtare, dhe, kur ekziston, numrin unik personal të identifikimit të caktuar personit nga shteti i vendbanimit të tij të zakonshëm, si dhe një përshkrim të përgjithshëm të burimit të këtij numri;
(b) natyrën dhe shtrirjen e interesit përfitues të mbajtur në subjektin juridik ose marrëveshjen juridike, qoftë përmes interesit të pronësisë ose kontrollit me mjete të tjera, si dhe datën nga e cila mbahet interesi përfitues;
(c) informacion mbi subjektin juridik, ku personi fizik është pronar përfitues, ose në rastin e marrëveshjeve juridike ku personi fizik është pronar përfitues, informacion bazë mbi marrëveshjen juridike;
(d) kur struktura e pronësisë dhe kontrollit përmban më shumë se një subjekt juridik ose marrëveshje juridike, një përshkrim të kësaj strukture, përfshirë emrat dhe, kur ekzistojnë, numrat identifikues të secilit subjekt juridik ose marrëveshjeje juridike që bën pjesë në atë strukturë, si dhe një përshkrim të marrëdhënieve ndërmjet tyre, përfshirë përqindjen e interesit të mbajtur;
(e) kur identifikohet një kategori përfituesish, një përshkrim të përgjithshëm të karakteristikave të kategorisë së përfituesve;
(f) kur identifikohen objektet e një kompetence (“poëer”) dhe përfituesit zëvendësues (“default takers”) :
(i) për personat fizikë, emrat dhe mbiemrat e tyre;
(ii) për subjektet juridike dhe marrëveshjet juridike, emrat e tyre;
(iii) për një kategori objektesh të kompetencës ose përfituesish zëvendësues, përshkrimin e saj.
2. Subjektet juridike dhe kujdestarët e trusteve të shprehura ose personat që mbajnë një pozitë ekuivalente në një marrëveshje të ngjashme juridike duhet të sigurojnë informacion të mjaftueshëm, të saktë dhe të përditësuar për pronësinë përfituese brenda 28 ditëve kalendarike nga krijimi i subjektit juridik ose themelimi i marrëveshjes juridike. Ky informacion duhet të përditësohet pa vonesë dhe, në çdo rast, brenda 28 ditëve kalendarike nga çdo ndryshim i tij, si dhe çdo vit.

[bookmark: bookmark34]Detyrimet e subjekteve juridike
1.	Të gjitha subjektet juridike të krijuara marrin dhe mbajnë informacion të mjaftueshëm, të saktë dhe të përditësuar mbi pronarët përfitues.
Subjektet juridike u sigurojnë subjekteve të detyruara, krahas informacionit mbi pronarët e tyre të ligjshëm, edhe informacion mbi pronarët përfitues, kur subjektet e detyruara zbatojnë masa të vigjilencës së duhur ndaj klientit në përputhje me procedurat dhe kërkesat e vigjilencës së duhur.
2.	Subjekti juridik raporton informacionin mbi pronarët përfitues në regjistrin e pronarëve përfitues pa vonesa të paarsyeshme pas krijimit të tij. Çdo ndryshim i këtij informacioni raportohet në regjistrin e pronarëve përfitues pa vonesa të paarsyeshme dhe, në çdo rast, brenda 28 ditëve kalendarike pas kryerjes së ndryshimit. Subjekti juridik verifikon rregullisht se zotëron informacion të përditësuar mbi pronësinë e tij përfituese. Ky verifikim kryhet të paktën çdo vit, qoftë si proces i mëvetësishëm apo si pjesë e proceseve të tjera periodike, siç është dorëzimi i pasqyrave financiare.
Pronarët përfitues të një subjekti juridik, si dhe subjektet juridike dhe, në rastin e organizimeve ligjore, kujdestarët e tyre ose personat që mbajnë një pozicion të barasvlershëm, të cilët janë pjesë e strukturës së pronësisë ose kontrollit të një subjekti juridik, i sigurojnë atij subjekti juridik të gjithë informacionin që i nevojitet atij për të përmbushur kërkesat e e transparencës së pronarëve përfitues ose për t’iu përgjigjur kërkesave të QKB-së për informacion shtesë shtesë për qëllime të identifikimit dhe verifikimit të pronarëve përfitues: çdo informacion të nevojshëm për të identifikuar dhe verifikuar pronarët e tyre përfitues, duke përfshirë vendimet  e bordit të drejtorëve dhe procesverbalet e mbledhjeve të tyre, marrëveshjet e partneritetit, aktet e trust-it, prokurën ose marrëveshje dhe çdo dokumentacion tjetër kontraktual.

3.	Kur, pas shterimit të të gjitha mënyrave të mundshme të identifikimit të pronarëve përfitues të personave juridikë dhe të subjekteve juridike të ngjashme me trustet e shprehura, përfshirë subjektet me disa nivele kontrolliasnjë person nuk identifikohet si pronar përfitues, ose kur subjekti juridik ka pasiguri thelbësore dhe të justifikuar nëse personat e identifikuar janë pronarët përfitues, subjektet juridike mbajnë të dhëna mbi veprimet e ndërmarra me qëllim identifikimin e pronarëve të tyre përfitues.
4.	Në rastet e përmendura në paragrafin 3 të këtij neni kur japin informacion mbi pronarët përfituese në përputhje me kërkesat e vigjilencës së duhur ndaj klientit dhe kërkesat për dhënien e informacionit përkatës në regjistrin e pronarëve përfitues, subjektet juridike sigurojnë:
a)	një deklaratë se nuk ka pronar përfitues apo se pronarët përfitues nuk mund të përcaktohen, të shoqëruar me një justifikim se pse nuk ka qenë i mundur përcaktimi i pronarit përfitues pas shterimit të të gjitha mënyrave të mundshme të identifikimit të pronarëve përfitues të personave juridikë dhe të subjekteve juridike të ngjashme me trustet e shprehura, përfshirë subjektet me disa nivele kontrolli dhe shkaqet e pasigurisë në lidhje me informacionin e konstatuar;
b)	të dhënat e të gjithë personave fizikë që mbajnë pozicionin drejtues në subjektin juridik, perfshire te gjitha emrat dhe mbiemrat, vendi dhe data e plotë e lindjes, adresa e banimit, vendi i banimit dhe kombësia ose kombësitë e pronarit përfitues, numri i dokumentit të identitetit, siç është pasaporta ose dokumenti kombëtar i identitetit, dhe, kur ekziston, numri unik i identifikimit personal i caktuar personit nga vendi i tij ose i saj i banimit të zakonshëm, dhe përshkrimi i përgjithshëm i burimit të një numri të tillë. 
Për qëllimin e këtij paragrafi, “persona” janë personat fizikë që janë anëtarë vendimmarrës dhe anëtarë ekzekutivë të organeve drejtuese përkatëse, si dhe personat fizikë që ushtrojnë funksione ekzekutive brenda një subjekti juridik dhe janë përgjegjës dhe japin llogari përballë organit drejtues vendimmarrës për administrimin e përditshëm të subjektit.
5.	Subjektet juridike u vënë në dispozicion autoriteteve kompetente informacionin e mbledhur në përputhje me këtë nen, mbi bazën e kërkesës dhe pa vonesë.
6.	Informacioni i përmendur ruhet për 5 vite pas datës së shpërndarjes ose çregjistrimit të subjekteve juridike, qoftë nga persona të caktuar nga subjekti për ruajtjen e dokumenteve, qoftë nga administratorët ose likuidatorët apo administratorët e falimentimit apo persona të tjerë të përfshirë në shpërndarjen e subjektit. Identiteti dhe të dhënat e kontaktit të personit përgjegjës për ruajtjen e informacionit raportohen në regjistrin e pronarëve përfitues.
Neni 18
[bookmark: bookmark35]Detyrimet e kujdestarit
1.	Në rastin e një organizimi ligjor të administruar ose kujdestari i të cilit apo personi që mban një pozicion të barasvlershëm në një organizim ligjor të ngjashëm banon ose është i vendosur në Republikën e Shqipërisë, kujdestarët dhe personat që mbajnë një pozicion të barasvlershëm në një organizim ligjor të ngjashëm marrin dhe ruajnë informacionin e mëposhtëm në lidhje me organizimin ligjor:
a)	informacionin bazë mbi organizimin ligjor;
b)	informacion të mjaftueshëm, të saktë dhe të përditësuar mbi pronarët përfitues përfshirë të gjitha emrat dhe mbiemrat, vendi dhe data e plotë e lindjes, adresa e banimit, vendi i banimit dhe kombësia ose kombësitë e pronarit përfitues, numri i dokumentit të identitetit, siç është pasaporta ose dokumenti kombëtar i identitetit, dhe, kur ekziston, numri unik i identifikimit personal i caktuar personit nga vendi i tij ose i saj i banimit të zakonshëm, dhe përshkrimi i përgjithshëm i burimit të një numri të tillë; 
c)	kur subjektet juridike ose organizimet ligjore janë palë të organizimit ligjor, informacionin bazë dhe informacionin mbi pronësinë përfituese të këtyre subjekteve juridike dhe organizimeve ligjore;
d)	informacionin mbi çdo agjent të autorizuar për të vepruar për llogari të organizimit ligjor ose për të ndërmarrë veprime në lidhje me të, si dhe mbi subjektet e detyruara me të cilat kujdestari ose personi që mban një pozicion të barasvlershëm në një organizim ligjor të ngjashëm hyn në një marrëdhënie biznesi për llogari të organizimit ligjor.
Informacioni i përmendur më sipër në këtë paragraf ruhet për 5 vite pas përfundimit të përfshirjes së kujdestarit apo personit që mban një pozicion të barasvlershëm në trustin e shprehur apo organizimin ligjor të ngjashëm.
2.	Kujdestari ose personi që mban një pozicion të barasvlershëm në një organizim ligjor të ngjashëm merr dhe raporton në regjistrin e pronarëve përfitues informacionin mbi pronarët përfitues dhe informacionin bazë mbi organizimin ligjor pa vonesa të paarsyeshme pas krijimit të trustit të shprehur ose organizimit ligjor të ngjashëm dhe, në çdo rast, brenda 28 ditëve kalendarike pas krijimit të tij. Kujdestari ose personi që mban një pozicion të barasvlershëm në një organizim ligjor të ngjashëm siguron që çdo ndryshim i pronarëve përfitues ose i informacionit bazë mbi organizimin ligjor të raportohet në regjistrin e pronarëve përfitues pa vonesa të paarsyeshme, dhe në çdo rast brenda 28 ditëve kalendarike pas kryerjes së ndryshimit.
Kujdestari ose personi që mban një pozicion të barasvlershëm në një organizim ligjor të ngjashëm verifikon rregullisht përditësimin e informacionit që zotëron në lidhje me organizimin ligjor sipas pikës 1 të këtij neni. Ky verifikim kryhet të paktën një herë në vit, qoftë si proces i mëvetësishëm apo si pjesë e proceseve të tjera periodike.
3.	Kujdestarët ose personat që mbajnë një pozicion të barasvlershëm në një organizim ligjor të ngjashëm të përmendur në pikën 1 të këtij neni deklarojnë statusin e tyre dhe japin informacionin mbi pronarët përfitues dhe mbi aktivet e organizimeve ligjore që do të menaxhohen në kontekstin e marrëdhënies së biznesit ose transaksionit të rastit me subjektet e detyruara kur subjektet e detyruara zbatojnë masa të vigjilencës së duhur ndaj klientit në përputhje me kërkesat dhe procedurat e vigjilencës së duhur ndaj klientit.

[bookmark: bookmark36]4.	Pronarët përfitues të një organizimi ligjor, të ndryshëm nga kujdestarët ose personat që mbajnë një pozicion të barasvlershëm, agjentët e tij dhe subjektet e detyruara që i shërbejnë organizimit ligjor, si dhe të gjithë personat dhe, në rastin e organizimeve ligjore, kujdestarët e tyre, të cilët janë pjesë e strukturës së kontrollit me shumë nivele të organizimit ligjor, u sigurojnë kujdestarëve ose personave që mbajnë një pozicion të barasvlershëm në një organizim ligjor të ngjashëm të gjithë informacionin dhe dokumentacionin që u nevojitet kujdestarëve ose personave që mbajnë një pozicion të barasvlershëm për të përmbushur kërkesat lidhur me transparencën e pronarëve përfitues.
5.	Kujdestarët e një trusti të shprehur dhe personat që mbajnë një pozicion të barasvlershëm në një organizim ligjor të ngjashëm u vënë në dispozicion autoriteteve kompetente informacionin e mbledhur në përputhje me këtë nen, mbi bazën e kërkesës dhe pa vonesë.
6.	Në rastin e organizimeve ligjore palët e të cilave janë subjekte juridike, kur, pas shterimit të të gjitha mënyrave të mundshme të identifikimit të pronarëve përfitues të personave juridikë dhe të subjekteve juridike të ngjashme me trustet e shprehura, përfshirë subjektet me disa nivele kontrolli asnjë person nuk është identifikuar si pronar përfitues i këtyre subjekteve juridike, ose kur ka pasiguri thelbësore dhe të justifikuar nëse personat e identifikuar janë pronarët përfitues, kujdestarët e trusteve të shprehura ose personat në një pozicion të barasvlershëm në organizime ligjore të ngjashme mbajnë të dhëna mbi veprimet e ndërmarra me qëllim identifikimin e pronarëve të tyre përfitues.
7.	Në rastet e përmendura në pikën 6 të këtij neni, kur japin informacion mbi pronësinë përfituese në kuadër të masave të vigjilencës së duhur ndaj klientit dhe regjistrohen ne regjistrin e pronareve perfitues, kujdestarët e trusteve të shprehura ose personat në një pozicion të barasvlershëm në organizime ligjore të ngjashme japin sa më poshtë:
a)	një deklaratë se nuk ka pronar përfitues apo se pronarët përfitues nuk mund të përcaktohen, të shoqëruar me një justifikim se pse nuk ka qenë i mundur përcaktimi i pronarit përfitues pas shterimit të të gjitha mënyrave të mundshme të identifikimit të pronarëve përfitues të personave juridikë dhe të subjekteve juridike të ngjashme me trustet e shprehura, përfshirë subjektet me disa nivele kontrolli dhe shkaqet e pasigurisë në lidhje me informacionin e konstatuar;
b)	të dhënat e të gjithë personave fizikë që mbajnë pozicione drejtuese në subjektin juridik që është palë në organizimin ligjor, të barasvlershme me informacionin përfshirë të gjitha emrat dhe mbiemrat, vendi dhe data e plotë e lindjes, adresa e banimit, vendi i banimit dhe kombësia ose kombësitë e pronarit përfitues, numri i dokumentit të identitetit, siç është pasaporta ose dokumenti kombëtar i identitetit, dhe, kur ekziston, numri unik i identifikimit personal i caktuar personit nga vendi i tij ose i saj i banimit të zakonshëm, dhe përshkrimi i përgjithshëm i burimit të një numri të tillë.
Neni 19
Përjashtimet nga detyrimet e subjekteve juridike dhe organizimeve ligjore
Detyrimet e personave juridikë dhe të mirëbesuarve të trusteve për të dhënë informacion dhe për të përditësuar informacionin në regjistrin e pronarëve përfitues nuk zbatohen për:
a)	shoqëritë tregtare aksionet e të cilave pranohen për tregtim në një treg të rregulluar, me kushtin që:
I.	kontrolli mbi shoqërinë tregtare të ushtrohet ekskluzivisht nga personi fizik me të drejta vote;
II.	në strukturën e pronësisë apo të kontrollit të shoqërisë tregtare të mos përfshihet asnjë subjekt juridik apo organizim ligjor tjetër; dhe
III.	për subjektet juridike të huaja dhe organizimet ligjore të huaja, standardet ndërkombëtare të parashikojnë kërkesa të barasvlershme me ato të përmendura në nënparagrafët I dhe II të kësaj pike;
b)	organet që rregullohen nga e drejta publike sipas përkufizimit në nenin 3 , pika 25 e ketij ligji.
Neni 20
[bookmark: bookmark37]Detyrimet e ortakëve/aksionarëve të emëruar
OrtakëtAksionarët e emëruar dhe drejtorët e emëruar të një subjekti juridik mbajnë informacion të mjaftueshëm, të saktë dhe të përditësuar mbi identitetin e emëruesit të tyre dhe të pronarëve përfitues të emëruesit dhe ia venë në dijeni atë subjektit juridik, së bashku me statusin e tyre. Subjektet juridike e raportojnë këtë informacion në regjistrin e pronarëve përfitues.
Subjektet juridike ia raportojnë informacionin e përmendur në paragrafin e parë të këtij neni edhe subjekteve të detyruara, kur këto të fundit zbatojnë masa të vigjilencës së duhur ndaj klientit në përputhje me kerkesat dhe procedurat e vigjilencës së duhur ndaj klientit.
Neni 21
[bookmark: bookmark38]Subjektet juridike të huaja dhe organizimet ligjore të huaja
1.	Subjektet juridike të krijuara jashtë vendeve të BE-së dhe kujdestarët e trusteve të shprehura ose personat që mbajnë një pozicion të barasvlershëm në një organizim ligjor të ngjashëm, që administrohen jashtë vendeve të BE-së ose që banojnë ose janë të vendosur jashtë BE-së, dorëzojnë në regjistrin e pronarëve përfitues te Republikes se Shqiperise te gjithe informacionin e kerkuar per subjektet raportuese vendase mbi pronësinë përfituese kur ata: 
a)	hyjnë në një marrëdhënie biznesi me një “subjekt të detyruar” te perkufizuar ne kete ligj;
b)	blejnë pasuri të paluajtshme në Shqiperi, qoftë drejtpërdrejt apo nëpërmjet ndërmjetësve;
c)	blejnë, qoftë drejtpërdrejt apo nëpërmjet ndërmjetësve, një nga mallrat e mëposhtme nga personat që tregtojnë, si aktivitet të rregullt ose kryesor profesional, mallra me vlerë të lartë ose nga persona që ruajnë, tregtojnë ose veprojnë si ndërmjetës në tregtinë e mallrave kulturore dhe mallrave me vlerë të lartë, kur kjo kryhet brenda zonave të lira dhe magazinave doganore, ku vlera e transaksionit ose transaksioneve të lidhura arrin të paktën 10 000 euro ose ekuivalenti në monedhën kombëtare në transaksionet:
I.	mjete motorike për qëllime jotregtare me një çmim prej të paktën 250 000 euro ose në shumën e barasvlershme në monedhën kombëtare;
II.	mjete lundruese për qëllime jotregtare me një çmim prej të paktën 7 500 000 euro ose në shumën e barasvlershme në monedhën kombëtare;
III.	mjete fluturuese për qëllime jotregtare me një çmim prej të paktën 7 500 000 euro ose në shumën e barasvlershme në monedhën kombëtare;
d)	fitojnë një kontratë publike për mallra apo shërbime, ose koncesione nga një autoritet kontraktues në BE.
2.	Në ndryshim nga paragrafi 1, germa "a", kur subjektet juridike të krijuara jashtë BE-së hyjnë në një marrëdhënie biznesi me një subjekt të detyruar Republiken e Shqiperise, ato e dorëzojnë informacionin e tyre të pronësisë përfituese në regjistrin e pronarëve përfitues vetëm kur:
a)	hyjnë në një marrëdhënie biznesi me një subjekt të detyruar që shfaq rreziqe të nivelit të mesëm ose të lartë për pastrim të parave dhe financim të terrorizmit, në përputhje me vlerësimin e rrezikut në nivel BE-je ose vlerësimin kombëtar të rrezikut të Republikes se Shqiperise ose
b)	vlerësimi i rrezikut në nivel BE-je ose vlerësimi kombëtar i rrezikut i Republikes se Shqiperise identifikon se kategoria e subjektit juridik ose sektori në të cilin operon subjekti juridik i krijuar jashtë BE-së shfaq, sipas rastit, rreziqe të nivelit të mesëm ose të lartë për pastrim të parave dhe financim të terrorizmit.
3.	Informacioni mbi pronarët përfitues shoqërohet nga një deklaratë që përcakton se në lidhje me cilën nga këto aktivitete dorëzohet informacioni, si dhe të gjitha dokumentet përkatëse, dhe dorëzohet:
a)	për rastet e përmendura në paragrafin 1, germa "a", para fillimit të marrëdhënies së biznesit;
b)	për rastet e përmendura në paragrafin 1, germat "b" dhe "c", para kryerjes së blerjes;
c)	për rastet e përmendura në paragrafin 1, germa "d", para nënshkrimit të kontratës.
4.	Për qëllimet e paragrafit 1, germa "a" të këtij neni , subjektet e detyruara informojnë subjektet juridike kur plotësohen kushtet e përcaktuara në paragrafin 2 të këtij neni dhe kërkojnë një certifikatë të vërtetimit të regjistrimit ose një ekstrakt të informacionit mbi pronësinë përfituese të mbajtur në regjistrin e pronarëve përfitues për të vijuar me marrëdhënien e biznesit ose transaksionin e rastit.
5.	Në rastet e përcaktuara nga paragrafi 1 i këtij neni, subjektet juridike të krijuara jashtë BE-së dhe kujdestarët e trusteve të shprehura ose personat që mbajnë një pozicion të barasvlershëm në një organizim ligjor të ngjashëm, që administrohen jashtë BE-së ose që banojnë ose janë të vendosur jashtë BE-së, raportojnë çdo ndryshim të informacionit mbi pronarët përfitues të dorëzuar në regjistrin e pronarëve përfitues në përputhje me paragrafin 1 të këtij neni pa vonesa të paarsyeshme dhe, në çdo rast, brenda 28 ditëve kalendarike pas kryerjes së ndryshimit.
Ky parashikim zbatohet:
a)	për rastet e përmendura në paragrafin 1, germa "a", për të gjithë kohëzgjatjen e marrëdhënies së biznesit me subjektin e detyruar;
b)	për rastet e përmendura në paragrafin 1, germa "b", për sa kohë që subjekti juridik ose organizimi ligjor i zotëron pasuritë e paluajtshme;
c)	për rastet e përmendura në paragrafin 1, germa "c", për periudhën midis dorëzimit fillestar të informacionit në regjistrin qendror dhe kryerjes së blerjes;
c)	për rastet e përmendura në paragrafin 1, germa "d", për të gjithë kohëzgjatjen e kontratës.
6.	Kur subjekti juridik, kujdestari i trustit të shprehur ose personi që mban një pozicion të barasvlershëm në një organizim ligjor të ngjashëm i përmbush kushtet e parashikuara në paragrafin 1 të këtij neni në shtete të ndryshme te BE-se për të vërtetuar regjistrimin mjafton një certifikatë e vërtetimit të regjistrimit të informacionit mbi pronarin përfitues në regjistrin e pronarëve përfitues të mbajtur nga shteti përkatës.
7.	Detyrimi i përcaktuar në piken 1, germa “a” e ketij neni shtrihet edhe mbi marrëdhëniet e biznesit me subjekte juridike të huaja që janë ekzistuese.
Neni 22
Statistikat
1.	AIF mban statistika gjithëpërfshirëse për çështje me rëndësi për efektivitetin e strukturave shtetërore të luftës kundër pastrimit të parave dhe financimit të terrorizmit, me qëllim për të shqyrtuar efektivitetin e këtyre strukturave.
2.	Statistikat e përmendura në paragrafin 1 të këtij neni përfshijnë:
a)	të dhëna që matin përmasat dhe rëndësinë e sektorëve të ndryshëm, duke përfshirë numrin e personave fizikë dhe juridikë dhe rëndësinë ekonomike të secilit sektor;
b)	të dhëna sasiore për fazat raportuese, hetimore dhe gjyqësore të luftës kundër pastrimit të parave dhe financimit të terrorizmit, duke përfshirë numrin e raporteve të transaksioneve të dyshimta që i janë paraqitur AIF, ndjekjen e këtyre raporteve, informacionin për transferimet fizike ndërkufitare të parave që i transmetohet AIF, si dhe ndjekjen e informacionit të dorëzuar dhe, në bazë vjetore, numrin e çështjeve të hetuara, numrin e personave të ndjekur penalisht, numrin e personave të dënuar për vepra penale të pastrimit të parave ose financimit të terrorizmit, llojet e veprave penale bazë të identifikuara bazuar ne legjislacionin penal te zbatueshem, kur ky informacion është i disponueshëm, si dhe vlerën në euro të pasurisë së ngrirë, të sekuestruar ose të konfiskuar;
c)	numrin dhe përqindjen e raporteve mbi transaksionet e dyshimta që rezultojnë në shpërndarjen tek autoritetet e tjera kompetente dhe, nëse është e mundur, numrin dhe përqindjen e raporteve që rezultojnë në hetime të mëtejshme, së bashku me raportin vjetor të hartuar nga AIF per aktivitetin e saj; 
d)	të dhëna në lidhje me numrin e kërkesave ndërkufitare për informacion që janë bërë, marrë, refuzuar dhe që kanë marrë përgjigje të pjesshme ose të plotë nga AIF, të ndara sipas vendeve homologe;
e)	numrin e kërkesave për ndihmë të ndërsjellë juridike ose të kërkesave të tjera ndërkombëtare për informacion në lidhje me pronaret përfitues dhe për informacion për llogaritë bankare, të marra nga ose të bëra ndaj homologëve jashtë BE-së, të ndara sipas autoritetit kompetent dhe vendit homolog;
f)	burimet njerëzore të alokuara për mbikëqyrësit dhe për AIF , me qëllim përmbushjen e detyrave të përcaktuara per AIF bazuar ne legjislacionin e pastrimit te parave dhe financimit te terrorizimit;; 
g)	numrin e masave mbikëqyrëse në terren dhe jashtë terrenit, numrin e shkeljeve të identifikuara në bazë të masave mbikëqyrëse, si dhe sanksionet në formë gjobe dhe sanksionet financiare periodike të vendosura ose masat administrative të zbatuara nga autoritetet mbikëqyrëse dhe organet vetërregulluese, 
h)	numrin dhe llojin e shkeljeve të identifikuara në lidhje me detyrimet e transparences se pronesise perfituese dhe sanksionet në formë gjobe të vendosura ose masat administrative të zbatuara në lidhje me këto shkelje, numrin e mospërputhjeve të raportuara në regjistrin e pronareve perfitues , si dhe numrin e kontrolleve të kryera nga QKB ose në emër të saj, 
i)	informacionin e mëposhtëm në lidhje me zbatimin e rregullave specifike të aksesit në regjistrat e pronësisë përfituese për personat me interes te ligjshem:
I.	numrin e kërkesave për akses në informacionin mbi pronësinë përfituese në regjistrin e pronarëve pëfitues, në bazë të kategorive të përcaktuara në  rregullat specifike të aksesit në regjistrat e pronësisë përfituese për personat me interes te ligjshem;
II.	përqindjen e kërkesave të refuzuara për akses në informacion, sipas secilës kategori bazuar ne rregullat specifike të aksesit në regjistrat e pronësisë përfituese për personat me interes te ligjshem;
III.	një përmbledhje të kategorive të personave të cilëve u është siguruar aksesi në informacionin mbi pronësinë përfituese, sipas rregullave specifike të aksesit në regjistrat e pronësisë përfituese për personat me interes te ligjshem;
j)	numrin e kontrolleve në regjistrat e llogarive bankare ose mekanizmat e rikuperimit të të dhënave të kryera nga autoritetet kompetente, të renditura sipas kategorisë së autoritetit kompetent, dhe numrin e kontrolleve në rrjetin ndërlidhës të regjistrave të llogarive bankare të kryera nga  AIF-të dhe autoritetet mbikëqyrëse;
k)	të dhënat e mëposhtme në lidhje me zbatimin e sanksioneve financiare të targetuara:
I.	vlerën e fondeve ose të aseteve të tjera të ngrira, të ndarë sipas llojit;
II.	burimet njerëzore alokuar autoriteteve kompetente për futjen në fuqi dhe zbatimin e sanksioneve financiare të targetuara.
Neni 23
Regjistrat qendrorë të pronësisë përfituese
1.	Shtetet anëtare garantojnë që informacioni mbi pronësinë përfituese i përmendur në nenin 62 të Rregullores (BE) 2024/1624, deklarata sipas nenit 63, paragrafi 4 i rregullores dhe informacioni për marrëveshjet e të emëruarve përmendur në nenin 66 të rregullores, të mbahen në një regjistër qendror në shtetin anëtar ku është krijuar subjekti juridik ose ku është vendosur ose banon kujdestari i një trusti të shprehur ose personi që mban një pozicion të barasvlershëm në një organizim ligjor të ngjashëm, ose nga vendi ku administrohet organizimi ligjor. Një kërkesë e tillë nuk zbatohet për subjektet juridike ose organizimet ligjore të përmendura në nenin 19 të këtij ligji.
Informacioni i përfshirë në regjistrin qendror të pronësisë përfituese të përmendur në nënparagrafin e parë ("regjistri qendror") është i disponueshëm në format të lexueshëm nga pajisjet dhe mblidhet në përputhje me aktet zbatuese të përmendura në paragrafin 6.
2.	Me përjashtim të paragrafit 1, shtetet anëtare garantojnë që informacioni mbi pronësinë përfituese, siç përmendet në nenin 62 të Rregullores (BE) 2024/1624, për subjektet juridike të huaja dhe organizimet ligjore të huaja, siç përmendet në nenin 21 të këtij ligji, të mbahet në një regjistër qendror në shtetin anëtar në përputhje me kushtet e përcaktuara në nenin 21 të këtij ligji. Shtetet anëtare sigurojnë gjithashtu që regjistri qendror të përmbajë një tregues të situatës së renditur në nenin 21 të këtij ligji, që sjell regjistrimin e subjektit juridik të huaj ose të organizimit ligjor të huaj.
3.	Kur kujdestarët e një trusti të shprehur ose personat që mbajnë pozicione të barasvlershme në një organizim ligjor të ngjashëm janë vendosur ose banojnë në shtete të ndryshme anëtare, mjafton një certifikatë e vërtetimit të regjistrimit ose një ekstrakt informacioni mbi pronësinë përfituese nga një regjistër qendror nga një shtet anëtar, për ta konsideruar detyrimin e regjistrimit të përmbushur.
4.	Shtetet anëtare garantojnë që subjektet përgjegjëse për regjistrat qendrorë të kenë të drejtë të kërkojnë nga subjektet juridike, kujdestarët e trusteve të shprehura dhe personat që mbajnë një pozicion të barasvlershëm në një organizim ligjor të ngjashëm, si dhe pronarët e tyre ligjorë dhe përfitues, çdo informacion të nevojshëm për identifikimin dhe verifikimin e pronarëve të tyre përfitues, duke përfshirë vendimet e bordit të drejtorëve dhe procesverbalet e mbledhjeve të tyre, marrëveshjet e partneritetit, aktet e themelimit të trusteve, prokurat ose marrëveshjet dhe dokumentacionet e tjera kontraktuale.
5.	Kur asnjë person nuk identifikohet si pronar përfitues sipas nenit 17 dhe nenit 18, të këtij ligji, regjistri qendror përfshin:
a)	një deklaratë se nuk ka pronar përfitues ose se pronarët përfitues nuk mund të përcaktohen, të shoqëruar me një justifikim përkatës sipas nenit 17, paragrafi 4, germa “a” dhe nenit 18, paragrafi 7, germa “a” të këtij ligji;
b)	detajet e të gjithë personave fizikë që mbajnë pozicionin e zyrtarëve të lartë drejtues në subjektin juridik, të barasvlershme me informacionin e kërkuar sipas nenit 62, paragrafi 1, nënparagrafi i dytë, germa "a" të Rregullores (BE) 2024/1624.
Shtetet anëtare garantojnë që informacioni i përmendur në nënparagrafin e parë, germa "a", t'u vihet në dispozicion autoriteteve kompetente, si dhe AMLA-s për qëllime të analizave të përbashkëta sipas nenit 32 të Direktivës së BE 2024/1640 dhe nenit 40 të Rregullores (BE) 2024/1620, organeve vetërregulluese dhe subjekteve të detyruara. Megjithatë, subjektet e detyruara kanë akses në deklaratën e paraqitur nga subjekti juridik ose organizimi ligjor vetëm nëse raportojnë një mospërputhje në pajtueshmëri me nenin 35 të këtij ligji ose nëse sigurojnë prova për hapat që kanë ndërmarrë për të përcaktuar pronarët përfitues të subjektit juridik ose organizimit ligjor, rast në të cilin ata do të mund të aksesojnë gjithashtu edhe justifikimin.
6.	Brenda datës 10 korrik 2025, Komisioni përcakton, nëpërmjet akteve zbatuese, formatin për dorëzimin e informacionit mbi pronësinë përfituese, siç përmendet në nenin 62 të Rregullores (BE) 2024/1624, në regjistrin qendror, duke përfshirë një listë kontrolli të kërkesave minimale për informacionin që do të shqyrtohet nga subjekti përgjegjës për regjistrin qendror. Këto akte zbatuese miratohen në përputhje me procedurën e shqyrtimit të përmendur në nenin 72, paragrafi 2 të Direktivës së BE 2024/1640.
7.	Shtetet anëtare garantojnë që informacioni mbi pronësinë përfituese i mbajtur në regjistrat qendrorë të jetë i përshtatshëm, i saktë dhe i përditësuar, si dhe ngrenë mekanizma për këtë qëllim. Për këtë qëllim, shtetet anëtare zbatojnë të paktën kërkesat e mëposhtme:
a)	subjektet përgjegjëse për regjistrat qendrorë verifikojnë, brenda një kohe të arsyeshme pas dorëzimit të informacionit mbi pronësinë përfituese dhe më pas rregullisht, nëse ky informacion është i përshtatshëm, i saktë dhe i përditësuar;
b)	autoritetet kompetente, sipas rastit dhe në masën që kjo kërkesë nuk ndërhyn në mënyrë të panevojshme në funksionet e tyre, raportojnë pranë subjekteve përgjegjëse për regjistrat qendrorë çdo mospërputhje që konstatojnë midis informacionit të disponueshëm në regjistrat qendrorë dhe informacionit që u është vënë në dispozicion.
Shtrirja dhe shpeshtësia e verifikimit të përmendur në germën "a" të nënparagrafit të parë të këtij paragrafi përputhen me rreziqet që lidhen me kategoritë e subjekteve juridike dhe organizimeve ligjore të identifikuara në përputhje me nenin 7, paragrafi 3, germa "d" dhe nenin 8, paragrafi 4, germa "c".
Brenda datës 10 korrik 2028, Komisioni nxjerr rekomandime për metodat dhe procedurat që do të përdoren nga subjektet përgjegjëse për regjistrat qendrorë për të verifikuar informacionin mbi pronësinë përfituese, dhe nga subjektet e detyruara dhe autoritetet kompetente për të identifikuar dhe raportuar mospërputhjet në lidhje me informacionin mbi pronësinë përfituese.
8.	Shtetet anëtare garantojnë që informacioni i përfshirë në regjistrat qendrorë të përmbajë çdo ndryshim në pronësinë përfituese të subjekteve juridike dhe organizimeve ligjore dhe në marrëveshjet e të emëruarve, pas regjistrimit të tyre të parë në regjistrin qendror.
9.	Shtetet anëtare garantojnë që subjektet përgjegjëse për regjistrat qendrorë të verifikojnë nëse informacioni mbi pronësinë përfituese që mbahet në këta regjistra ka të bëjë me persona ose subjekte të caktuara në kuadrin e sanksioneve financiare të targetuara. Ky verifikim kryhet menjëherë pas përcaktimit në lidhje me sanksionet financiare të targetuara dhe në intervale të rregullta.
Shtetet anëtare garantojnë që informacioni i përfshirë në regjistrat qendrorë të përfshijë një tregues që subjekti juridik është i lidhur me persona ose subjekte që u nënshtrohen sanksioneve financiare të targetuara në cilëndo nga situatat e mëposhtme:
a)	një subjekt juridik ose organizim ligjor u nënshtrohet sanksioneve financiare të targetuara;
b)	një person juridik ose organizim ligjor kontrollohet nga një person ose subjekt që u nënshtrohet sanksioneve financiare të targetuara;
c)	pronari përfitues i një subjekti juridik ose organizimi ligjor u nënshtrohet sanksioneve financiare të targetuara.
Treguesi i përmendur në nënparagrafin e dytë të këtij paragrafi do të jetë i dukshëm për çdo person ose subjekt të cilit i është dhënë akses në informacionin e përmbajtur në regjistrat qendrorë sipas neneve 11 dhe 12 dhe do të mbetet në fuqi deri në heqjen e sanksioneve financiare të targetuara.
10.	Shtetet anëtare garantojnë që subjektet përgjegjëse për regjistrat qendrorë të ndërmarrin, brenda 30 ditëve pune nga raportimi i një mospërputhjeje nga një autoritet kompetent ose nga një subjekt i detyruar, masat e duhura për të zgjidhur mospërputhjen e raportuar në përputhje me nenin 35 të këtij ligji, duke përfshirë ndryshimin e informacionit të përmbajtur në regjistrat qendrorë kur subjekti është në gjendje të verifikojë informacionin mbi pronësinë përfituese. Në regjistrat qendrorë do të përfshihet një cilësim specifik i faktit se ka mospërputhje të raportuara, deri në zgjidhjen e mospërputhjes. Ky cilësim do të jetë i dukshëm për çdo person ose subjekt të cilit i është dhënë akses sipas neneve 11 dhe 12 të Direktivës së BE 2024/1640.
Kur mospërputhja është e një natyre komplekse dhe subjektet përgjegjëse për regjistrat qendrorë nuk mund ta zgjidhin atë brenda 30 ditëve pune, ato regjistrojnë rastin dhe hapat që janë ndërmarrë, si dhe marrin masat e nevojshme për zgjidhjen sa më të shpejtë të mospërputhjes.
11.	Shtetet anëtare garantojnë që subjekti përgjegjës për regjistrin qendror të ketë kompetenca, të drejtpërdrejta ose duke paraqitur kërkesë pranë një autoriteti tjetër, përfshirë autoritetet gjyqësore, për të kryer kontrolle, qofshin këto edhe inspektime në terren në ambientet e biznesit ose në selinë e regjistruar të subjekteve juridike, me qëllim që të përcaktojë pronësinë përfituese aktuale të subjektit dhe të verifikojë që informacioni i dorëzuar në regjistrin qendror është i saktë, i përshtatshëm dhe i përditësuar. E drejta e subjektit përgjegjës për regjistrin qendror për të verifikuar informacionin mbi pronësinë përfituese nuk kufizohet, pengohet ose përjashtohet.
Kur kujdestari i trustit ose personi që mban një pozicion të barasvlershëm është një subjekt i detyruar, siç përmendet në nenin 3, paragrafi 3, germat "a", "b" ose "c" të Rregullores (BE) 2024/1624, shtetet anëtare garantojnë që subjekti përgjegjës për regjistrin qendror të ketë gjithashtu të drejtën të kryejë kontrolle, duke përfshirë inspektime në terren në ambientet e biznesit ose në selinë e regjistruar të kujdestarit të trustit ose personit në një pozicion të barasvlershëm. Këto kontrolle përmbushin të paktën masat mbrojtëse të mëposhtme:
a)	për sa u përket personave fizikë, kur ambientet e biznesit ose selia e regjistruar janë të njëjta me vendbanimin privat të personit fizik, inspektimi në terren i nënshtrohet autorizimit gjyqësor paraprak;
b)	respektohet çdo masë mbrojtëse procedurale ekzistuese në shtetin anëtar për të mbrojtur privilegjin juridik dhe nuk do të aksesohet asnjë informacion i mbrojtur nga privilegji juridik.
Shtetet anëtare garantojnë që subjektet përgjegjëse për regjistrat qendrorë të kenë kompetenca për të kërkuar informacion nga regjistrat e tjerë, duke përfshirë në vendet e treta, në masën që ky informacion është i nevojshëm për kryerjen e funksioneve të këtyre subjekteve.
12.	Shtetet anëtare garantojnë që subjektet përgjegjëse për regjistrat qendrorë të kenë në dispozicion mekanizmat e automatizuar të nevojshëm për të kryer verifikimet e përmendura në paragrafin 7, germat "a" dhe në paragrafin 9, duke përfshirë me anë të krahasimit të informacionit të përfshirë në këto regjistra me informacionin që gjendet në burime të tjera.
13.	Shtetet anëtare garantojnë që kur një verifikim i përmendur në paragrafin 7, germa "a", kryhet në kohën e dorëzimit të informacionit mbi pronësinë përfituese dhe ky verifikim e bën subjektin përgjegjës për një regjistër qendror të arrijë në përfundimin se ka mospërputhje ose gabime në informacionin mbi pronësinë përfituese, subjekti përgjegjës për një regjistër qendror mund të pezullojë ose të refuzojë lëshimin e një certifikate të vlefshme të vërtetimit të regjistrimit.
14.	Shtetet anëtare garantojnë që kur një verifikim siç përmendet në germën “a” të paragrafit 7, kryhet pas dorëzimit të informacionit mbi pronësinë përfituese dhe një verifikim i tillë e bën subjektin përgjegjës për një regjistër qendror të arrijë në përfundimin se informacioni nuk është më i përshtatshëm, i saktë dhe i përditësuar, subjekti përgjegjës për regjistrin qendror mund të pezullojë vlefshmërinë e certifikatës së vërtetimit të regjistrimit derisa të konsiderojë se informacioni mbi pronësinë përfituese është i rregullt, përveç rasteve kur mospërputhjet kufizohen në gabime tipografike, mënyra të ndryshme transliterimi ose pasaktësi të vogla që nuk ndikojnë në identifikimin e pronarëve përfitues ose të interesit të tyre përfitues.
15.	Shtetet anëtare garantojnë që subjekti përgjegjës për regjistrin qendror të ketë të drejtë të zbatojë, në mënyrë të drejtpërdrejtë ose me duke paraqitur kërkesë pranë një autoriteti tjetër, përfshirë autoritetet gjyqësore, masa efektive, proporcionale dhe shtrënguese ose të vendosë sanksione në formë gjobe për mosraportimet, duke përfshirë ato të një natyre të përsëritur, të informacionit të saktë, të përshtatshëm dhe të përditësuar në regjistrin qendror në lidhje me pronësinë përfituese.
16.	Komisioni ka kompetencën të miratojë akte të deleguara në përputhje me nenin 71 për të plotësuar më tej Direktivën e BE 2024/1640, duke përcaktuar tregues për klasifikimin e nivelit të seriozitetit të mosraportimit të informacionit të përshtatshëm, të saktë dhe të përditësuar në regjistrat qendrorë, përfshirë rastet e mosraportimit të përsëritur.
17.	Shtetet anëtare garantojnë që, nëse gjatë verifikimeve të kryera në përputhje me këtë nen, ose në ndonjë mënyrë tjetër, subjektet përgjegjëse për regjistrat qendrorë zbulojnë fakte që mund të lidhen me pastrimin e parave ose financimin e terrorizmit, ato informojnë menjëherë NjIF-në për këtë.
18.	Shtetet anëtare garantojnë që, në kryerjen e detyrave të tyre, subjektet përgjegjëse për regjistrat qendrorë të kryejnë funksionet e tyre pa ndikim të panevojshëm, si dhe që këto subjekte të zbatojnë standarde për punonjësit e tyre në lidhje me konfliktin e interesit dhe konfidencialitetin e plotë.
19.	Regjistrat qendrorë ndërlidhen nëpërmjet Platformës Qendrore Evropiane të krijuar nga neni 22, paragrafi 1 i Direktivës (BE) 2017/1132.
20.	Informacioni i përmendur në paragrafin 1 është i disponueshëm nëpërmjet regjistrave qendrorë dhe nëpërmjet sistemit të ndërlidhjes së regjistrave qendrorë për 5 vjet pasi organizimi ligjor të jetë shpërbërë apo të ketë pushuar së ekzistuari.
Pa cenuar legjislacionin penal të brendshëm për provat e vlefshme për hetimet penale dhe procedurat ligjore të vazhdueshme, në raste specifike, shtetet anëtare mund të lejojnë që ky informacion të mbahet ose të kërkojnë që ky informacion të mbahet për një periudhë maksimale shtesë prej 5 vjetësh kur shtetet anëtare kanë përcaktuar se kjo mbajtje është e nevojshme dhe proporcionale me qëllim parandalimin, zbulimin, hetimin ose ndjekjen penale të veprës së dyshuar të pastrimit të parave ose financimit të terrorizmit.
Pas përfundimit të periudhës së mbajtjes të përmendur në nënparagrafin e parë, shtetet anëtare garantojnë fshirjen e të dhënave personale nga regjistrat qendrorë.
21.	Brenda datës 10 korrik 2031, Komisioni publikon një raport që përfshin:
a)	një vlerësim të efektivitetit të masave të marra nga subjektet përgjegjëse për regjistrat qendrorë për të garantuar që këta regjistra të përmbajnë informacion të përshtatshëm, të përditësuar dhe të saktë;
b)	një përshkrim të llojeve kryesore të mospërputhjeve të identifikuara nga subjektet e detyruara dhe autoritetet kompetente në lidhje me informacionin mbi pronësinë përfituese të mbajtur në regjistrat qendrorë;
c)	praktikat më të mira dhe, sipas rastit, rekomandimet në lidhje me masat e marra nga subjektet përgjegjëse për regjistrat qendrorë për të garantuar që këta regjistra të përmbajnë informacion të përshtatshëm, të saktë dhe të përditësuar;
d)	një përmbledhje të veçorive të çdo regjistri qendror të krijuar nga shtetet anëtare, duke përfshirë të dhëna për mekanizmat që shërbejnë për të garantuar që informacioni mbi pronësinë përfituese që mbahet në këta regjistra të jetë i saktë, i përshtatshëm dhe i përditësuar;
e)	një vlerësim të proporcionalitetit të tarifave të vendosura për aksesimin e informacionit të mbajtur në regjistrat qendrorë.
Neni 24
Rregulla të përgjithshme në lidhje me aksesin në regjistrat e pronësisë përfituese nga autoritetet kompetente, organet vetërregulluese dhe subjektet e detyruara
1.	Shtetet anëtare garantojnë që autoritetet kompetente të kenë akses të menjëhershëm, të pafiltruar, të drejtpërdrejtë dhe të lirë në informacionin e mbajtur në regjistrat qendrorë të ndërlidhur, të përmendur në nenin 10, pa njoftuar subjektin juridik ose organizimin ligjor në fjalë.
2.	Aksesi i përmendur në paragrafin 1 u sigurohet:
a)	autoriteteve kompetente;
b)	organeve vetërregulluese për kryerjen e funksioneve mbikëqyrëse, sipas nenit 37;
c)	autoriteteve tatimore;
d)	autoriteteve kombëtare të cilave u janë caktuar përgjegjësi për zbatimin e masave kufizuese të BE-së të identifikuara në bazë të rregulloreve përkatëse të Këshillit të miratuara në bazë të nenit 215 të TFBE-së;
e)	AMLA-s për qëllime të analizave të përbashkëta sipas nenit 32 të Direktivës së BE 2024/1640 dhe nenit 40 të Rregullores (BE) 2024/1620;
f)	EPPO-së;
g)	OLAF-it;
H)	Europolit dhe Eurojust-it gjatë ofrimit të mbështetjes operacionale për autoritetet kompetente të shteteve anëtare.
3.	Shtetet anëtare garantojnë që, gjatë marrjes së masave të vigjilencës së duhur ndaj klientit në përputhje me kreun III të Rregullores (BE) 2024/1624, subjektet e detyruara të kenë akses pa vonesa në informacionin e mbajtur në regjistrat qendrorë të ndërlidhur të përmendur në nenin 10 të kësaj direktive.
4.	Shtetet anëtare mund të zgjedhin që informacionin mbi pronësinë përfituese të mbajtur në regjistrat e tyre qendrorë ta vënë në dispozicion të subjekteve të detyruara kundrejt një tarife që kufizohet në një shumë rreptësisht të nevojshme për të mbuluar kostot e garantimit të cilësisë së informacionit të mbajtur në regjistrat qendrorë dhe të vënies në dispozicion të informacionit. Këto tarifa përcaktohen në mënyrë të tillë që të mos cenojnë aksesin efektiv në informacionin e mbajtur në regjistrat qendrorë.
5.	Brenda datës 10 tetor 2026, shtetet anëtare njoftojnë Komisionin për listën e autoriteteve kompetente dhe organeve vetërregulluese, si dhe për kategoritë e subjekteve të detyruara të cilave u është garantuar akses në regjistrat qendrorë dhe për llojin e informacionit në dispozicion të subjekteve të detyruara. Shtetet anëtare e përditësojnë këtë njoftim kur ka ndryshime në listën e autoriteteve kompetente, në kategoritë e subjekteve të detyruara ose në masën e aksesit që u jepet subjekteve të detyruara. Komisioni e vë informacionin për aksesin nga autoritetet kompetente dhe subjektet e detyruara, duke përfshirë çdo ndryshim të tij, në dispozicion të shteteve të tjera anëtare.
Neni 25
Rregullat specifike të aksesit në regjistrat e pronësisë përfituese për personat me interes legjitim
1.	Shtetet anëtare garantojnë që çdo person fizik ose juridik që mund të demonstrojë interes legjitim në parandalimin dhe luftën kundër pastrimit të parave, veprave penale bazë të lidhura me të dhe financimit të terrorizmit, të ketë akses në informacionin e mëposhtëm mbi pronarët përfitues të subjekteve juridike dhe organizimeve ligjore që mbahet në regjistrat qendrorë të ndërlidhur të përmendur në nenin 10, pa njoftuar subjektin juridik ose organizimin ligjor në fjalë:
a)	emri i pronarit përfitues;
b)	muaji dhe viti i lindjes së pronarit përfitues;
c)	vendi i banimit dhe shtetësia ose shtetësitë e pronarit përfitues;
d) 	për pronarët përfitues të subjekteve juridike, natyra dhe masa e interesit përfitues të zotëruar;
e)	për pronarët përfitues të trusteve të shprehura ose organizimeve të ngjashme ligjore, natyra e interesit përfitues.
Përveç informacionit të përmendur në nënparagrafin e parë të këtij paragrafi, shtetet anëtare garantojnë që çdo person fizik ose juridik i përmendur në paragrafin 2, germat "a", "b" dhe "e", të ketë gjithashtu akses në informacionin historik mbi pronësinë përfituese të subjektit juridik ose organizimit ligjor, duke përfshirë subjektet juridike ose organizimet ligjore që janë shpërbërë ose kanë pushuar së ekzistuari gjatë 5 viteve të mëparshme, si dhe në një përshkrim të strukturës së kontrollit ose të pronësisë.
Aksesi sipas këtij paragrafi sigurohet përmes mjeteve elektronike. Megjithatë, shtetet anëtare garantojnë që personat fizikë dhe juridikë, të cilët mund të demonstrojnë një interes legjitim, të kenë gjithashtu akses në informacion përmes formateve të tjera, në pamundësi të përdorimit të mjeteve elektronike.
2.	Personat fizikë ose juridikë të mëposhtëm konsiderohen se kanë interes legjitim për të aksesuar informacionin e renditur në paragrafin 1:
a)	personat që veprojnë për qëllime gazetarie, raportimi ose çdo forme tjetër të shprehjes mediatike, të lidhura me parandalimin ose luftën kundër pastrimit të parave, veprave penale bazë të lidhura me të ose financimit të terrorizmit;
b)	organizatat e shoqërisë civile, duke përfshirë organizatat joqeveritare dhe akademinë, të lidhura me parandalimin ose luftën kundër pastrimit të parave, veprave penale bazë të lidhura me të ose financimit të terrorizmit;
c)	personat fizikë ose juridikë që ka të ngjarë të kryejnë një transaksion me një subjekt juridik ose organizim ligjor dhe që dëshirojnë të evitojnë çdo lidhje ndërmjet këtij transaksioni dhe pastrimit të parave, veprave penale bazë të lidhura me të ose financimit të terrorizmit;
d)	subjektet që u nënshtrohen kërkesave lidhur me luftën kundër pastrimit të parave dhe financimit të terrorizmit në vendet e treta, me kusht që të mund të demonstrojnë nevojën për akses në informacionin e përmendur në paragrafin 1 lidhur me një subjekt juridik ose organizim ligjor me qëllim realizimin e vigjilencës së duhur ndaj klientit për një klient ekzistues ose të ardhshëm në përputhje me kërkesat lidhur me luftën kundër pastrimit të parave dhe financimit të terrorizmit në ato vende të treta;
e)	homologët e vendeve të treta të autoriteteve kompetente të BE-së për luftën kundër pastrimit të parave dhe financimit të terrorizmit, me kusht që të mund të demonstrojnë nevojën për akses në informacionin e përmendur në paragrafin 1 lidhur me një subjekt juridik ose organizim ligjor me qëllim realizimin e detyrave të tyre në kuadrin e luftës kundër pastrimit të parave dhe financimit të terrorizmit të këtyre vendeve të treta në kontekstin e një rasti specifik;
f)	autoritetet e shteteve anëtare përgjegjëse për zbatimin e titullit I, kreu II dhe III të Direktivës (BE) 2017/1132, në veçanti autoritetet përgjegjëse për regjistrimin e shoqërive në regjistrin e përmendur në nenin 16 të kësaj direktive, dhe autoritetet e shteteve anëtare përgjegjëse për shqyrtimin e ligjshmërisë së konvertimeve, bashkimeve dhe ndarjeve të shoqërive me përgjegjësi të kufizuar në përputhje me titullin II të kësaj direktive;
g)	autoritetet përgjegjëse për programet të cilat janë caktuar nga shtetet anëtare në përputhje me nenin 71 të Rregullores (BE) 2021/1060, në lidhje me përfituesit e fondeve të BE-së;
h)	autoritetet publike që zbatojnë Instrumentin për Rimëkëmbjen dhe Qëndrueshmërinë në kuadër të Rregullores (BE) 2021/241, në lidhje me përfituesit në kuadër të Instrumentit;
i)	autoritetet publike të shteteve anëtare në kontekstin e procedurave të prokurimit publik, në lidhje me ofertuesit dhe operatorët të cilëve u akordohet kontrata në kuadër të procedurës së prokurimit publik;
j)	ofruesit e produkteve në lidhje me luftën kundër pastrimit të parave dhe financimit të terrorizmit, deri në masën strikte që produktet e zhvilluara në bazë të informacionit të përmendur në paragrafin 1 ose që përmbajnë këtë informacion t’u jepen vetëm klientëve që janë subjekte të detyruara ose autoritete kompetente, me kusht që këta ofrues të mund të demonstrojnë nevojën për akses në informacionin e përmendur në paragrafin 1 në kontekstin e një kontrate me një subjekt të detyruar ose një autoritet kompetent.
Përveç kategorive të identifikuara në nënparagrafin e parë, shtetet anëtare garantojnë gjithashtu që edhe persona të tjerë që janë në gjendje të demonstrojnë interesin legjitim në lidhje me qëllimin e parandalimit dhe luftës kundër pastrimit të parave, veprave penale bazë të lidhura me të dhe financimit të terrorizmit, të kenë akses në informacionin mbi pronësinë përfituese në bazë të një vlerësimi rast pas rasti.
3.	Deri më 10 korrik 2026, shtetet anëtare duhet të njoftojnë Komisionin për:
a)	listën e autoriteteve publike që kanë të drejtë të konsultojnë informacionin mbi pronësinë përfituese sipas paragrafit 2, germat "f", "g" dhe "h" dhe autoritetet publike ose kategoritë e autoriteteve publike që kanë të drejtë të konsultojnë informacionin mbi pronësinë përfituese sipas paragrafit 2, germa "i";
b)	çdo kategori shtesë të personave për të cilët është konstatuar se kanë interes legjitim për të aksesuar informacionin mbi pronësinë përfituese, të identifikuar në përputhje me paragrafin 2, nënparagrafi i dytë.
Shtetet anëtare njoftojnë Komisionin për çdo ndryshim ose shtesë në kategoritë e përmendura në nënparagrafin e parë, pa vonesë dhe në çdo rast brenda 1 muaji nga momenti kur ato shfaqen.
Komisioni e vë informacionin e marrë në përputhje me këtë paragraf në dispozicion të shteteve të tjera anëtare.
4.	Shtetet anëtare garantojnë që në regjistrat qendrorë të mbahen të dhëna për personat që aksesojnë informacionin në përputhje me këtë nen dhe që këto të dhëna të mund t’u zbulohen pronarëve përfitues kur ata paraqesin kërkesë në përputhje me nenin 15, paragrafi 1, germa "c" të Rregullores (BE) 2016/679.
Megjithatë, shtetet anëtare garantojnë që informacioni i siguruar nga regjistrat qendrorë të mos lejojë identifikimin e personave që kanë konsultuar regjistrin, kur këta persona janë:
a)	personat që veprojnë për qëllime gazetarie, raportimi ose çdo forme tjetër të shprehjes mediatike, të lidhura me parandalimin ose luftën kundër pastrimit të parave, veprave penale bazë të lidhura me të ose financimit të terrorizmit;
b)	organizata të shoqërisë civile të lidhura me parandalimin ose luftën kundër pastrimit të parave, veprave penale bazë të lidhura me të ose financimit të terrorizmit.
Përveç kësaj, shtetet anëtare garantojnë që subjektet përgjegjëse për regjistrat qendrorë të mos zbulojnë identitetin e homologëve të vendeve të treta të autoriteteve kompetente të BE-së për luftën kundër pastrimit të parave dhe financimit të terrorizmit të përmendur në nenin 2, paragrafi 1, pika 44, germat "a" dhe "c" të Rregullores (BE) 2024/1624, për aq kohë sa është e nevojshme për të mbrojtur analizat ose hetimet e këtij autoriteti.
Për sa u përket personave të përmendur në germat "a" dhe "b" të nënparagrafit të dytë të këtij paragrafi, shtetet anëtare garantojnë që në rastet kur pronarët përfitues paraqesin një kërkesë në përputhje me nenin 15, paragrafi 1, germa "c" të Rregullores (BE) 2016/679, atyre t'u sigurohet informacion mbi funksionin ose profesionin e personave që kanë konsultuar informacionin mbi pronësinë përfituese.
Për qëllimet e nënparagrafit të tretë, kur kërkojnë akses në informacionin mbi pronësinë përfituese në përputhje me këtë nen, autoritetet cilësojnë periudhën për të cilën kërkojnë që identiteti i tyre të mos zbulohet nga regjistrat qendrorë - periudhë e cila nuk është më shumë se 5 vjet - si dhe arsyet për këtë kufizim, duke përfshirë mënyrën se si dhënia e informacionit do të rrezikonte qëllimin e analizave dhe hetimeve të tyre. Shtetet anëtare garantojnë që, kur regjistrat qendrorë nuk e zbulojnë identitetin e subjektit që ka konsultuar informacionin mbi pronësinë përfituese, çdo shtyrje e kësaj periudhe lejohet vetëm mbi bazën e një kërkese të justifikuar nga autoriteti në vendin e tretë, për një periudhë maksimale prej 1 viti, në përfundim të së cilës ai autoritet duhet të paraqesë një kërkesë të re të justifikuar për shtyrje.
Neni 26
Procedura për verifikimin dhe njohjen reciproke të interesit legjitim për të aksesuar informacionin mbi pronësinë përfituese
1.	Shtetet anëtare garantojnë që subjektet përgjegjëse për regjistrat qendrorë të përmendur në nenin 10 të marrin masa për të verifikuar ekzistencën e interesit legjitim të përmendur në nenin 12 mbi bazën e dokumenteve, informacionit dhe të dhënave të marra nga personi fizik ose juridik që kërkon akses në regjistrin qendror ("aplikuesi") dhe, kur është e nevojshme, mbi bazën e informacionit që kanë në dispozicion.
2.	Ekzistenca e një interesi legjitim për të aksesuar informacionin mbi pronësinë përfituese përcaktohet duke marrë në konsideratë:
a)	funksionin ose profesionin e aplikuesit; dhe
b)	me përjashtim të personave të përmendur në nenin 12, paragrafi 2, nënparagrafi i parë, germa "a" dhe "b," lidhjen me subjektet juridike ose organizimet ligjore specifike për të cilat kërkohet informacion.
3.	Shtetet anëtare garantojnë që kur aksesi në informacion kërkohet nga një person interesi legjitim i të cilit për të aksesuar informacionin mbi pronësinë përfituese në kuadër të njërës prej kategorive të përcaktuara në nenin 12, paragrafi 2, nënparagrafi i parë, është verifikuar tashmë nga regjistri qendror i një shteti tjetër anëtar, verifikimi i kushtit të përcaktuar në paragrafin 2, germa "a" të këtij neni të përmbushet duke mbledhur prova të interesit legjitim të siguruara nga regjistri qendror i atij shteti tjetër anëtar.
Shtetet anëtare mund ta zbatojnë procedurën e përcaktuar në nënparagrafin e parë të këtij paragrafi për kategoritë shtesë të identifikuara nga shtetet e tjera anëtare në përputhje me nenin 12, paragrafi 2, nënparagrafi i dytë.
4.	Shtetet anëtare garantojnë që subjektet përgjegjëse për regjistrat qendrorë të verifikojnë identitetin e aplikuesve sa herë që ata aksesojnë regjistrat. Për këtë qëllim, shtetet anëtare garantojnë që të disponohen procese të mjaftueshme për verifikimin e identitetit të aplikuesit, duke përfshirë përmes lejimit të përdorimit të mjeteve të identifikimit elektronik dhe të shërbimeve të kualifikuara e të besuara përkatëse, siç përcaktohet në Rregulloren (BE) nr. 910/2014 të Parlamentit Evropian dhe të Këshillit ([footnoteRef:1]). [1:  Rregullorja (BE) nr. 910/2014 e Parlamentit Evropian dhe e Këshillit, datë 23 korrik 2014, “Për identifikimin elektronik dhe shërbimet e besuara për transaksionet elektronike në tregun e brendshëm dhe shfuqizimin e Direktivës 1999/93/KE” (Gazeta Zyrtare L 257, 28.8.2014, f. 73).] 

5.	Për qëllime të paragrafit 2, germa "a", shtetet anëtare garantojnë që regjistrat qendrorë të kenë mekanizma që lejojnë aksesin e përsëritur të personave me interes legjitim për aksesin në informacionin mbi pronësinë përfituese pa qenë nevoja për të vlerësuar funksionin ose profesionin e tyre sa herë që ata aksesojnë informacionin.
6.	Nga data 10 nëntor 2026, shtetet anëtare garantojnë që subjektet përgjegjëse për regjistrat qendrorë të kryejnë verifikimin e përmendur në paragrafin 1 dhe t'i kthejnë përgjigje aplikuesit brenda 12 ditësh pune.
Duke deroguar nga nënparagrafi i parë, në rastin e hasjes së papritur të një numri të lartë kërkesash për akses në informacionin mbi pronësinë përfituese në përputhje me këtë nen, afati për t'i kthyer përgjigje aplikuesit mund të zgjatet me 12 ditë pune. Nëse, pas përfundimit të afatit, numri i kërkesave hyrëse vazhdon të jetë i lartë, ky afat mund të zgjatet edhe me 12 ditë pune të tjera.
Shtetet anëtare njoftojnë pa vonesa Komisionin për çdo shtyrje të përmendur në nënparagrafin e dytë.
Kur subjektet përgjegjëse për regjistrat qendrorë vendosin të japin akses në informacionin mbi pronësinë përfituese, ato lëshojnë një certifikatë që jep akses për 3 vite. Subjektet përgjegjëse për regjistrat qendrorë u përgjigjen çdo kërkese vijuese për akses në informacionin mbi pronësinë përfituese nga i njëjti person, brenda 7 ditëve pune.
7.	Shtetet anëtare garantojnë që subjektet përgjegjëse për regjistrat qendrorë të refuzojnë një kërkesë për akses në informacionin mbi pronësinë përfituese vetëm për një nga arsyet e mëposhtme:
a)	aplikuesi nuk ka siguruar informacionin ose dokumentet e nevojshme sipas paragrafit 1;
b)	nuk është demonstruar interesi legjitim për të aksesuar informacionin mbi pronësinë përfituese;
c)	kur në bazë të informacionit që disponon, subjekti përgjegjës për regjistrin qendror ka shqetësimin e arsyeshëm se informacioni nuk do të përdoret për qëllimet për të cilat është kërkuar ose se informacioni do të përdoret për qëllime që nuk lidhen me parandalimin e pastrimit të parave, veprave penale bazë të lidhura me të ose financimit të terrorizmit;
d)	vlen një ose disa nga situatat e përmendura në nenin 15;
e)	në rastet e përmendura në paragrafin 3, interesi legjitim për të aksesuar informacionin mbi pronësinë përfituese të dhënë nga regjistri qendror i një shteti tjetër anëtar nuk përfshin qëllimet për të cilat kërkohet informacioni;
f)	kur aplikuesi ndodhet në një vend të tretë dhe përgjigja ndaj kërkesës për akses në informacion nuk do të ishte në përputhje me dispozitat e kreut V të Rregullores (BE) 2016/679.
Shtetet anëtare garantojnë që subjektet përgjegjëse për regjistrat qendrorë të konsiderojnë mundësinë për të kërkuar informacion ose dokumente shtesë nga aplikuesi përpara se të refuzojnë një kërkesë për akses për arsyet e renditura në germat "a", "b", "c" dhe "e" të nënparagrafit të parë. Kur subjektet përgjegjëse për regjistrat qendrorë kërkojnë informacion shtesë, afati për dhënien e përgjigjes shtyhet me 7 ditë pune.
8.	Kur subjektet përgjegjëse për regjistrat qendrorë refuzojnë të sigurojnë akses në informacion sipas paragrafit 7, shtetet anëtare kërkojnë që ata të informojnë aplikuesin për arsyet e refuzimit dhe për të drejtën e tyre për të kërkuar zgjidhje. Subjekti përgjegjës për regjistrin qendror dokumenton hapat e ndërmarrë për vlerësimin e kërkesës dhe për sigurimin e informacionit shtesë sipas paragrafit 7, nënparagrafi i dytë.
Shtetet anëtare garantojnë që subjektet përgjegjëse për regjistrat qendrorë të mund të revokojnë aksesin kur ndonjë nga arsyet e renditura në paragrafin 7 paraqitet ose kur subjekti përgjegjës për regjistrin qendror ndërgjegjësohet për to pas dhënies së këtij aksesi, duke përfshirë, sipas rastit, mbi bazën e revokimit nga një regjistër qendror në një shtet tjetër anëtar.
9.	Shtetet anëtare sigurohen që të ekzistojnë zgjidhje ligjore ose administrative për kundërshtimin e refuzimit apo revokimit të aksesit sipas paragrafit 7.
10.	Shtetet anëtare garantojnë që subjektet përgjegjëse për regjistrat qendrorë të mund të përsërisin verifikimin e funksionit ose profesionit të identifikuar sipas paragrafit 2, germa "a", herë pas here dhe në çdo rast jo më herët se 12 muaj pas dhënies së aksesit, përveçse kur subjekti përgjegjës për regjistrin qendror ka baza të arsyeshme për të besuar se interesi legjitim nuk është më i vlefshëm.
11.	Shtetet anëtare u kërkojnë personave të cilëve u është dhënë akses në përputhje me këtë nen që të njoftojnë subjektin përgjegjës për regjistrin qendror lidhur me ndryshimet që mund të rezultojnë në përfundimin e vlefshmërisë së një interesi legjitim, duke përfshirë ndryshimet në lidhje me funksionin ose profesionin e tyre.
12.	Shtetet anëtare mund të zgjedhin që informacionin mbi pronësinë përfituese të mbajtur në regjistrat e tyre qendrorë ta vënë në dispozicion të aplikuesve kundrejt një tarife që kufizohet në një shumë rreptësisht të nevojshme për të mbuluar kostot e garantimit të cilësisë së informacionit të mbajtur në këta regjistra qendrorë dhe të vënies në dispozicion të informacionit. Këto tarifa përcaktohen në mënyrë të tillë që të mos cenojnë aksesin efektiv në informacionin e mbajtur në regjistrat qendrorë.
Neni 27
Modelet dhe procedurat
1.	Me anë të akteve zbatuese, Komisioni përcakton specifikimet teknike dhe procedurat e nevojshme për zbatimin e aksesit mbi bazën e interesit legjitim nga regjistrat qendrorë të përmendur në nenin 10, duke përfshirë:
a)	modele të standardizuara për të kërkuar akses në regjistrin qendror dhe për të kërkuar akses në informacionin mbi pronësinë përfituese të subjekteve juridike dhe organizimeve ligjore;
b)	modele të standardizuara që do të përdoren nga regjistrat qendrorë për të konfirmuar ose refuzuar kërkesat për akses në regjistër ose për akses në informacionin mbi pronësinë përfituese;
c)	procedura për lehtësimin e njohjes reciproke të interesit legjitim për të aksesuar informacionin mbi pronësinë përfituese nga regjistrat qendrorë në shtete anëtare të ndryshme nga ai ku është bërë dhe pranuar për herë të parë kërkesa për akses, duke përfshirë procedura për të garantuar transferimin e sigurt të informacionit rreth një aplikuesi;
d)	procedura që lejojnë regjistrat qendrorë që të njoftojnë njëri-tjetrin për revokimin e aksesit në informacionin mbi pronësinë përfituese, sipas nenit 13, paragrafi 8.
2.	Aktet zbatuese të përmendura në paragrafin 1 të këtij neni miratohen në përputhje me procedurën e shqyrtimit të përmendur në nenin 72, paragrafi 2.
Neni 28
Përjashtimet nga rregullat e aksesit në regjistrat e pronësisë përfituese
Në rrethana të jashtëzakonshme që do të përcaktohen në legjislacionin e brendshëm, kur aksesi i përmendur në nenin 11, paragrafi 3 dhe në nenin 12, paragrafi 1 do ta ekspozonte pronarin përfitues ndaj rrezikut joproporcional të mashtrimit, rrëmbimit, shantazhit, zhvatjes, ngacmimit, dhunës ose frikësimit, ose kur pronari përfitues është një i mitur ose një individ që nuk ka zotësi juridike, shtetet anëtare parashikojnë një përjashtim nga aksesi i plotë ose i pjesshëm në informacionin personal mbi pronarin përfitues. Shtetet anëtare garantojnë që këto përjashtime të bëhen rast pas rasti mbi bazën e një vlerësimi të hollësishëm të natyrës së jashtëzakonshme të rrethanave dhe konfirmimit se ekzistojnë rreziqe joproporcionale. Garantohet e drejta për rishikim administrativ të vendimit për përjashtim dhe e drejta për zgjidhje gjyqësore efektive. Shteti anëtar që ka bërë përjashtime publikon të dhëna statistikore vjetore për numrin e përjashtimeve të bëra dhe arsyet e paraqitura, dhe ia raporton të dhënat Komisionit.
Përjashtimet e bëra sipas këtij neni nuk zbatohen për subjektet e detyruara të përmendura në nenin 3, paragrafi 3, germa “b” të Rregullores (BE) 2024/1624 të cilët janë nëpunës publikë.

                                                                   KREU III
TË DREJTAT DHE DETYRIMET LIDHUR ME TË DHËNAT E REGJISTRUARA

Neni 29
Ekstrakte nga Regjistri i Pronarëve Përfitues
1. Çdo person ka të drejtë të kërkojë lëshimin e ekstrakteve elektronike për të dhënat e regjistruara dhe që janë publike për pronarët përfitues të një subjekti raportues.
2. Kërkesa për marrjen e ekstraktit të përcaktuar në pikën 1 të këtij neni, mund të bëhet edhe në mënyrë shkresore.
3. QKB-ja vlerëson kërkesën e përcaktuar në pikën 2 të këtij neni për rastet e ekstrakteve në formë shkresore brenda 5 ditëve pune nga data e marrjes së kërkesës dhe lëshon dokumentin përkatës.
4. Kërkesës për lëshimin e ekstraktit, sipas pikës 2 të këtij neni, i bashkëlidhet edhe vërtetimi i pagesës së tarifës përkatëse.


                                                            Neni 30
 Identifikimi dhe verifikimi i identitetit pronarëve përfitues
Për qëllime të identifikimit të pronarit përfitues të një personi juridik ose të një organizimi ligjor, subjektet e detyruara mbledhin informacionin i cili përfshin të gjitha emrat dhe mbiemrat, vendi dhe data e plotë e lindjes, adresa e banimit, vendi i banimit dhe kombësia ose kombësitë e pronarit përfitues, numri i dokumentit të identitetit, siç është pasaporta ose dokumenti kombëtar i identitetit, dhe, kur ekziston, numri unik i identifikimit personal i caktuar personit nga vendi i tij ose i saj i banimit të zakonshëm, dhe përshkrimi i përgjithshëm i burimit të një numri të tillë. 
Kur, pas shterimit të të gjitha mjeteve të mundshme të identifikimit, asnjë person fizik nuk identifikohet si pronar përfitues, ose kur ka dyshime nëse personat e identifikuar janë pronarë përfitues, subjektet e detyruara regjistrojnë se nuk është identifikuar asnjë pronar përfitues dhe identifikojnë të gjithë personat fizikë që mbajnë pozicione drejtuese në organin vendimmarrës apo ekzekutiv të subjektit  juridik ndhe verifikojnë identitetin e tyre.
Kur kryerja e verifikimit të identitetit mund t'i tregojë klientit se subjekti i detyruar ka dyshime në lidhje me pronaret përfitues të subjektit juridik, subjekti i detyruar nuk verifikon identitetin e personave fizikë drejtues dhe, në vend të kësaj, regjistron hapat e ndërmarrë për të vërtetuar identitetin e pronarëve përfitues dhe të zyrtarëve të lartë drejtues. Subjektet e detyruara mbajnë të dhëna lidhur me veprimet e ndërmarra, si dhe vështirësitë e hasura gjatë procesit të identifikimit, të cilat kanë sjellë nevojën e identifikimit të një personi fizik drejtues.
2.	Institucionet e kreditit dhe institucionet financiare marrin informacione për identifikimin dhe verifikimin e identitetit të personave fizikë ose juridikë që përdorin një IBAN virtual të lëshuar prej tyre, si dhe të llogarisë përkatëse bankare ose të pagesave.
Institucioni i kreditit ose institucioni financiar që i shërben bankës ose llogarisë së pagesave ku ridrejtohen pagesat nga një IBAN virtual i lëshuar nga një institucion tjetër krediti ose institucion tjetër financiar, siguron që të mund të marrë nga institucioni që lëshon IBAN-in virtual informacionin që identifikon dhe verifikon identitetin e personit fizik që përdor atë IBAN virtual pa vonesë dhe, në çdo rast, brenda 5 ditëve pune nga data kur kërkohet ky informacion.
3.	Në rastin e përfituesve të trusteve ose subjekteve apo organizimeve juridike të ngjashme që përcaktohen në bazë të karakteristikave ose kategorive të veçanta, subjekti i detyruar duhet të marrë informacion të mjaftueshëm në lidhje me përfituesin në mënyrë që të jetë në gjendje të vërtetojë identitetin e përfituesit në kohën e pagesës së përfitimeve ose në kohën e ushtrimit nga përfituesi të të drejtave të tij.
4.	Në rastin e trusteve diskrecionale,  një subjekt i detyruar merr informacion të mjaftueshëm në lidhje me përfituesit e mundshëm dhe përfituesit e paracaktuar, që i mundëson atij të përcaktojë identitetin e përfituesit në kohën e ushtrimit nga ana e kujdestarëve të kompetencës së tyre diskrecionale, ose në kohën kur përfituesit e paracaktuar bëhen përfitues për shkak të mosushtrimit të kompetencës diskrecionale nga ana e kujdestarëve.
5.	Subjektet e detyruara marrin informacionin, dokumentet dhe të dhënat e nevojshme për verifikimin e identitetit të klientit dhe të çdo personi që pretendon se vepron në emër të tij, nëpërmjet;
a)	paraqitjes së një dokumenti identifikimi, pasaporte ose dokumenti të barasvlershëm dhe, sipas rastit, marrjes së informacionit nga burime të besueshme dhe të pavarura, qoftë të aksesueshme drejtpërdrejt ose të ofruara nga klienti;
6.	Subjektet e detyruara verifikojnë identitetin e pronarit përfitues dhe, sipas rastit, të personave në emër ose në përfitim të të cilëve po kryhet një transaksion ose veprimtari, 
a)	duke marrë masa të arsyeshme për të marrë informacionin, dokumentet dhe të dhënat e nevojshme nga klienti ose nga burime të tjera të besueshme, duke përfshirë regjistrat publikë të ndryshëm nga regjistri i pronareve perfitues.

Subjektet e detyruara përcaktojnë shkallën e informacionit që duhet të konsultohet, duke marrë parasysh rreziqet që paraqet transaksioni rastësor ose marrëdhënia e biznesit dhe pronari përfitues, duke përfshirë rreziqet që kanë të bëjnë me strukturën e pronësisë.
Përveç mjeteve të verifikimit të përcaktuara në këte paragraf, subjektet e detyruara verifikojnë informacionin mbi pronarët përfitues duke konsultuar në  regjistrin qendror te pronareve perfitues.
Neni 31
Koha e verifikimit të identitetit të klientit dhe pronarit përfitues
Verifikimi i identitetit të klientit, pronarit përfitues dhe çdo personi në bazë të nenit 20, paragrafi 
1, germat “h” dhe “i”, bëhet përpara krijimit të një marrëdhënieje biznesi ose kryerjes së një transaksioni rastësor. Ky detyrim nuk zbatohet për situatat me rrezik më të ulët sipas Seksionit 3 të këtij kreu, me kusht që rreziku më i ulët të justifikojë shtyrjen e këtij verifikimi.
Për agjentët e pasurive të paluajtshme, verifikimi i përmendur në nënparagrafin e parë kryhet pas pranimit të një oferte nga shitësi ose qiradhënësi dhe, në çdo rast, përpara transferimit të fondeve ose pronave.
2.	Si përjashtim nga paragrafi 1, verifikimi i identitetit të klientit dhe pronarit përfitues mund të bëhet gjatë krijimit të një marrëdhënieje biznesi, nëse kjo është e nevojshme për të mos ndërprerë rrjedhën e zakonshme të biznesit dhe kur ekziston një rrezik i vogël i pastrimit të parave ose financimit të terrorizmit. Në situata të tilla, këto procedura duhet të përfundojnë sa më shpejt që të jetë e mundur pas kontaktit fillestar.
3.	Si përjashtim nga paragrafi 1 i këtij neni, një institucion krediti ose institucion financiar mund të hapë një llogari, duke përfshirë llogaritë që lejojnë transaksione në tituj të transferueshëm, sipas kërkesës së mundshme të një klienti, me kusht që të ekzistojnë masa mbrojtëse të përshtatshme për të garantuar që të mos kryhen transaksione nga klienti ose në emër të tij deri në arritjen e pajtueshmërisë së plotë me masat e vigjilencës së duhur ndaj klientit të përcaktuara në nenin 20, paragrafi 1, germat "a" dhe "b".
4.	Kur hyjnë në një marrëdhënie të re biznesi me një person juridik ose me kujdestarin e një trusti të shprehur apo personin që mban një pozicion të barasvlershëm në një organizim ligjor të ngjashëm, të përmendur në nenet 51, 57, 58, 61 dhe 67, dhe me kushtin e regjistrimit të informacionit mbi pronësinë përfituese sipas nenit 10 të Direktivës (BE) 2024/1640, subjektet e detyruara mbledhin prova të vlefshme të regjistrimit ose një ekstrakt të regjistrit të nxjerrë së fundmi që konfirmon vlefshmërinë e regjistrimit.

Neni 32 
Raportimi i mospërputhjeve me informacionin e përfshirë në regjistrin e pronarëve përfitues
1.	Subjektet e detyruara raportojnë në regjistrat qendrorë çdo mospërputhje që konstatojnë midis informacionit të disponueshëm në regjistrat qendrorë dhe informacionit që ato mbledhin.
Mospërputhjet e përmendura në nënparagrafin e parë raportohen pa vonesa të paarsyeshme dhe, në çdo rast, brenda 14 ditëve kalendarike pas zbulimit të tyre. Kur raportojnë këto mospërputhje, subjektet e detyruara i shoqërojnë raportet e tyre me informacionin e marrë që tregon mospërputhjen dhe personat që ata i konsiderojnë si pronarët përfitues dhe, sipas rastit, aksionarët e emëruar dhe drejtorët e emëruar, si dhe arsyet përkatëse.
2.	Si përjashtim nga paragrafi 1, subjektet e detyruara mund të mos i raportojnë mospërputhjet në regjistrin qendror dhe, në vend të kësaj, mund të kërkojnë informacion shtesë nga klientët, në rastet kur mospërputhjet e identifikuara:
a)	janë të kufizuara në gabime tipografike, mënyra të ndryshme transliterimi ose pasaktësi të vogla që nuk ndikojnë në identifikimin e pronarëve përfitues ose pozicionit të tyre; ose
b)	janë rezultat i të dhënave të vjetruara, por subjekti i detyruar ka dijeni për pronarët përfitues nga një burim tjetër i besueshëm dhe nuk ka arsye për të dyshuar se ekziston qëllimi për të fshehur ndonjë informacion.
Kur një subjekt i detyruar konstaton se informacioni mbi pronësinë përfituese në regjistrin qendror është i pasaktë, ai e fton klientin të paraqesë informacionin e saktë në regjistrin qendror, pa vonesa të paarsyeshme dhe, në çdo rast, brenda 14 ditëve kalendarike.
Ky paragraf nuk zbatohet për rastet me rrezik më të lartë për të cilat zbatohen masat sipas Seksionit 4 të Rregullores së BE 2024/1624.
3.	Kur një klient nuk ka paraqitur informacionin e saktë brenda afatit të përmendur në paragrafin 2, nënparagrafi i dytë, subjekti i detyruar raporton mospërputhjen në regjistrin qendror në përputhje me paragrafin 1, nënparagrafi i dytë.
4.	Ky nen nuk zbatohet për noterët, avokatët, profesionistët e tjerë ligjorë të pavarur, audituesit, kontabilistët e jashtëm dhe konsulentët tatimorë në lidhje me informacionin që ata marrin nga ose në lidhje me një klient, gjatë verifikimit të pozitës ligjore të atij klienti ose gjatë kryerjes së detyrës së tyre për mbrojtjen ose përfaqësimin e atij klienti në procese gjyqësore, duke përfshirë këshillimin lidhur me nisjen ose shmangien e këtyre proceseve, pavarësisht nëse ky informacion është marrë ose përftuar para, gjatë ose pas këtyre proceseve.
Megjithatë, kërkesat e këtij neni zbatohen kur subjektet e detyruara të përmendura në nënparagrafin e parë të këtij paragrafi japin këshillim ligjor në ndonjë prej situatave të mbuluara nga neni 21, paragrafi 2, nënparagrafi i dytë.

Neni 33
[bookmark: bookmark27]Pronësia përfituese nëpërmjet interesit pronësor
1.	Referuar nenit 6 të këtij ligji, "interesi pronësor mbi shoqërinë tregtare" nënkupton zotërimin e drejtpërdrejtë ose të tërthortë të 25% ose më shumë të kuotave/aksioneve ose të të drejtave të votës ose të interesave të tjerë pronësorë mbi shoqërinë tregtare, duke përfshirë të drejtat mbi një pjesë të fitimeve, burime të tjera të brendshme ose bilancin e likuidimit. Pronësia indirekte llogaritet duke shumëzuar kuotave/aksionet ose të drejtat e votës apo interesat e tjerë pronësorë të zotëruar nga subjektet e ndërmjetme në zinxhirin e subjekteve në të cilat pronari përfitues zotëron kuota/aksione ose të drejta vote dhe duke mbledhur rezultatet nga këta zinxhirë të ndryshëm, përveç rasteve kur zbatohet neni 8 i këtij ligji.
Për të vlerësuar nëse ekziston një interes pronësor mbi shoqërinë tregtare, merren parasysh të gjitha kuotat / aksionet në çdo nivel pronësie.
2.	Kur identifikohen, në përputhje me nenin 8, paragrafi 4, germa "c" të Direktivës (BE) 2024/1640, kategori shoqërish tregtare që janë të ekspozuara ndaj rreziqeve më të larta të pastrimit të parave dhe financimit të terrorizmit, përfshirë edhe në bazë të sektorëve në të cilët ato veprojnë, QKB informon AIF-in, e cila  vlerëson nëse rreziqet që lidhen me këto kategori të subjekteve juridike janë me rëndësi për tregun e brendshëm. 
3.     QKB dhe AIF rishikojnë rregullisht aktin e deleguar të përmendur në paragrafin 2 te ketij neni për të siguruar se ai identifikon kategoritë përkatëse të shoqërive tregtare që shfaqin rreziqe më të larta dhe se pragjet përkatëse janë proporcionale me këto rreziqe.
4.	Në rastin e subjekteve juridike të ndryshme nga shoqëritë tregtare, për të cilat, për shkak të formës dhe strukturës së tyre, nuk është e përshtatshme ose e mundur të llogaritet pronësia, pronarët përfitues janë personat fizikë që kontrollojnë në forma të tjera, qoftë drejtpërdrejt apo tërthorazi, subjektin juridik, në përputhje me Rregulloren e BE 2024/1624.

[bookmark: bookmark30]Neni 34
Njoftimet
Brenda datës 10 tetor 2027, QKB njofton Komisionit Evropian një listë të llojeve të subjekteve juridike që ekzistojnë në përputhje me legjislacionin shqiptar duke identifikuar pronarët përfitues me nenin 7 dhe 36 të këtij ligji. Ky njoftim përfshin kategoritë specifike të subjekteve, përshkrimin e karakteristikave dhe, sipas rastit, bazën ligjore sipas legjislacionit shqiptar QKB cilëson gjithashtu nëse, për shkak të formës dhe strukturave specifike të subjekteve juridike të ndryshme nga shoqëritë tregtare, zbatohet mekanizmi sipas nenit 17.4 e këtij ligji.
Neni 35
Mbajtja dhe raportimi i të dhënave
1. Të dhënat e regjistruara për pronarët përfitues ruhen përherë në Regjistrin e Pronarëve Përfitues, me përjashtim të rastit të përcaktuar në pikën 2 të këtij neni.
2. Në rastin e çregjistrimit të subjektit raportues nga regjistrat përkatës, të dhënat e regjistruara për pronarët përfitues të tij do të ruhen në Regjistrin e Pronarëve Përfitues edhe për 10 vjet nga data e çregjistrimit të subjektit raportues.
3. Subjekti raportues, me kërkesë të autoriteteve shtetërore kompetente inspektuese, vë në dispozicion dhe dorëzon pranë tyre të dhënat dhe dokumentet e përmendura në pikën 1 të nenit 5 të këtij ligji.
4. Autoritetet shtetërore inspektuese/verifikuese në fushën tatimore, në kuadër të kontrollit sipas legjislacionit në fuqi të fushës përkatëse, kryejnë verifikimin për saktësinë dhe përputhshmërinë e të dhënave të raportuara në regjistër nga subjektet raportuese me të dhënat e mbajtura nga subjekti raportues sipas pikës 1 të nenit 5 të këtij ligji.
Neni 36
Të drejtat e pronarit përfitues të regjistruar
1. Personi, i cili është regjistruar si pronar përfitues i një subjekti raportues, mund të ngrejë një padi kundër subjektit raportues në gjykatën kompetente, me qëllim vërtetimin se nuk është pronari përfitues i këtij subjekti.
2. Në përfundim të procesit gjyqësor, gjykata ose pala e interesuar depoziton në QKB vendimin, i cili ka marrë formë të prerë, dhe QKB-ja brenda 2 ditëve pune korrigjon kryesisht të dhënën lidhur  me pronarin përfitues paditës.

KREU IV
ANKIMI ADMINISTRATIV DHE ORGANI KOMPETENT PËR SHQYRTIMIN E
ANKIMIT ADMINISTRATIV
Neni 37
Ankimi administrativ
1. Çdo palë e interesuar ka të drejtë të ankohet në rrugë administrative ndaj veprimeve apo mosveprimeve të QKB-së për regjistrimet dhe publikimet, sipas dispozitave të këtij ligji. Ankimi bëhet brenda 30 ditëve kalendarike nga data e publikimit në Regjistër të vendimit për pranimin apo refuzimin e regjistrimit, sipas këtij ligji.
2. Çdo person i interesuar ka të drejtë të ankohet në rrugë administrative kur QKB-ja nuk jep informacionin. Afati prej 30 ditësh kalendarike për paraqitjen e ankimit fillon pas 10 ditëve pune nga data e depozitimit të kërkesës për dhënien e informacionit. Në rast të mosveprimit nga ana e QKB-së, ankimi bëhet sipas afateve të parashikuara në Kodin e Procedurave Administrative.
3. Çdo person i interesuar ka të drejtë të ankohet në rrugë administrative kur QKB-ja nuk lëshon ekstraktet sipas nenit 32 të këtij ligji. Ankimi administrativ paraqitet jo më parë se 7 ditë kalendarike dhe jo më vonë se 45 ditë kalendarike nga data e përfundimit të afatit të caktuar sipas parashikimeve të këtij ligji për lëshimin e ekstraktit.

Neni 38
Organi kompetent për ankimin administrativ
1. Ankimi administrativ i drejtohet titullarit të QKB-së dhe paraqitet, sipas formave e procedurave të përcaktuara nga Kodi i Procedurave Administrative, në selinë qendrore të QKB- së.
2. Titullari i QKB-së shqyrton ankimin, merr vendim dhe ia njofton palës së interesuar brenda 10 ditëve pune nga data e depozitimit të ankimit.
3. Në rastin e përditësimit apo ndryshimit të të dhënave të regjistruara në regjistër, sipas shkronjës “b” të pikës 2 të nenit 6 të këtij ligji, ankimi shqyrtohet nga autoritetet shtetërore kompetente, të cilat kanë njoftuar të dhënën e re që duhet regjistruar në regjistër. Në këtë rast, QKB-ja regjistron ankimin dhe ua përcjell autoriteteve shtetërore kompetente.
4. Ndaj vendimit të dhënë pas shqyrtimit të ankimit administrativ apo mosveprimit mund të bëhet ankim drejtpërdrejt në gjykatën kompetente administrative sipas Kodit të Procedurave Administrative.
KREU V KUNDËRVAJTJET ADMINISTRATIVE
Neni 39
Kundërvajtjet administrative
(ndryshuar me ligjin nr. 6/2022, datë 27.1.2022)
1. Subjektet raportuese dhe personat e autorizuar për të bërë regjistrimin janë përgjegjës sipas ligjeve në fuqi për vërtetësinë e fakteve, të të dhënave të njoftuara dhe të dokumenteve shoqëruese, të depozituara në regjistrin elektronik.
2. Shkeljet e mëposhtme përbëjnë kundërvajtje administrative dhe dënohen me gjobë si më poshtë:
a) mosregjistrimi fillestar i të dhënave për pronarin përfitues të tij brenda afatit të përcaktuar në shkronjën “b” të pikës 3 të nenit 5 të këtij ligji dënohet me gjobë në vlerën 50 000 (pesëdhjetë mijë) lekë;
b) mosregjistrimi fillestar i të dhënave për pronarin përfitues të tij brenda afatit të përcaktuar në shkronjën “c” të pikës 3 të nenit 5 të këtij ligji dënohet me gjobë në vlerën 50 000 (pesëdhjetë mijë) lekë;
c) mosregjistrimi fillestar i të dhënave për pronarin përfitues të tij brenda 40 (dyzet) ditësh pas përfundimit të afatit të përcaktuar në shkronjën “b” të pikës 3 të nenit 5 të këtij ligji dënohet me gjobë në vlerën 600 000 (gjashtëqind mijë) lekë;
ç) mosregjistrimi fillestar i të dhënave për pronarin përfitues të tij brenda 40 (dyzet) ditësh pas përfundimit të afatit të përcaktuar në shkronjën “c” të pikës 3 të nenit 5 të këtij ligji dënohet me gjobë në vlerën 600 000 (gjashtëqind mijë) lekë;
d) mosregjistrimi i çdo ndryshimi në të dhënat e regjistruara, që depozitohen në regjistër, brenda afatit të përcaktuar në shkronjën “ç” të pikës 3 të nenit 5 të këtij ligji dënohet me gjobë në vlerën 400 000 (katërqind mijë) lekë.
e) Kur një subjekt juridik ortak, është ortak në një apo më shumë subjekte raportuese dhe ka reflektuar në kohë ndryshimet për të dhënat e tij, subjektet raportuese ky ky ortak ka pjesmarrje, nuk penalizohen për vonesa që lidhen me të dhënat e ortakut juridik. Ky rast aplikohet kur ortaku është subjekt juridik i regjistruar ne Regjistrin Tregtar si dhe zotëron 25% të pjesmarrjes së kuotave/kapitalit në secilin subjekt raportues, është ortak i drejtpërdrejte si dhe ka reflektuar në afat ndryshimet për të dhënat e tij si subjekt raportues.
f) Perjashtohen nga masa administrative/gjoba, subjektet raportuese të cilat kanë kryer një ndryshim në një nga subjektet juridike të lidhura, për të cilat ndryshimi i pronarit përfitues është kryer, por nuk rezulton të jetë kryer në subjektet e lidhura.

3. Gjoba vendoset nga titullari i QKB-së, ndaj të cilit mund të paraqitet ankim në përputhje me dispozitat e Kodit të Procedurës Administrative. 
4. QKB-ja dhe autoriteti përgjegjës për mbajtjen e Regjistrit të Organizatave Jofitimprurëse për subjektet raportuese, të cilat kryejnë shkeljet e parashikuara në pikën 2 të këtij neni, nuk do të ofrojnë shërbimet ndaj tyre, përveç regjistrimit të ndryshimeve të të dhënave të përfaqësuesit ligjor dhe pasqyrave financiare, si dhe do të ndryshojnë statusin për subjektet raportuese nga statusi “aktiv” në statusin “të pezulluar” në regjistrin tregtar dhe në Regjistrin e Organizatave Jofitimprurëse deri në pagimin e gjobës dhe regjistrimin e të dhënave përkatëse për pronarët përfitues.
5. Mospërmbushja e detyrimeve ligjore të përcaktuara në pikën 1 të nenit 5 të këtij ligji përbën kundërvajtje administrative dhe dënohet me gjobë në vlerën 50 000 (pesëdhjetë mijë) lekë.
6. Gjoba, sipas pikës 5 të këtij neni, vendoset nga autoritetet shtetërore inspektuese/verifikuese në fushën tatimore, vendimi i të cilave ankimohet drejtpërdrejt në gjykatën administrative kompetente në përputhje me parashikimet e Kodit të Procedurave Administrative.
7. Procedurat, afatet dhe rregullat e përgjithshme të administrimit dhe ndërveprimit përmes Regjistrit të Pronarëve Përfitues, Regjistrit Tregtar dhe Regjistrit të Organizatave Jofitimprurëse për rastet e parashikuara në pikën 4 të këtij neni miratohen me vendim të Këshillit të Ministrave.
Neni 40
Rivendosja në afat e të drejtave
Kur, për shkaqe e rrethana të veçanta të krijuara dhe në kundërshtim me vullnetin e tij, subjekti nuk ka qenë në gjendje të respektojë afatin procedural për regjistrimin/përditësimin e të dhënave të pronarëve përfitues, subjekti ka të drejtë të kërkojë rivendosjen në afat. 
2. Në kërkesën për rivendosjen në afat jepen shkaqet dhe rrethanat që kanë penguar subjektin të respektojë afatin. Kërkesa për rivendosjen në afat duhet të bëhet brenda 30 diteve nga dita kur janë eliminuar pengesat, por jo më vonë se 1 vit nga data e përfundimit të afatit të humbur. 
3. Kërkesa për rivendosjen në afat i drejtohet titullarit të QKB-së, i cili shqyrton kërkesën brenda 10 ditëve pune dhe njofton vendimin.
4. Nëse kërkesa për rivendosje në afat pranohet, pasojat ligjore që shkaktohen nga mosrespektimi i afatit, konsiderohen se nuk kanë ndodhur. 
5. Kundër vendimit të marrë për rivendosjen në afat mund të bëhet ankim në gjykatën administrative kompetente në përputhje me parashikimet e Kodit të Procedurave Administrative.
KREU VI
DISPOZITA KALIMTARE DHE TË FUNDIT
Neni 41
Procedura e regjistrimit të të dhënave të përgjithshme të subjekteve raportuese
ekzistuese

1. Të dhënat te cilat duhet te mbaje regjistri i pronareve perfitues te parashikuara në këtë ligj, të cilat janë të regjistruara në Regjistrin Tregtar ose në Regjistrin përkatës për Organizatat Jofitimprurëse pranë institucioneve përgjegjëse, transferohen elektronikisht në Regjistrin e Pronarëve Përfitues.
2. Këshilli i Ministrave përcakton mënyrën e dhënies së të dhënave nga Regjistri Tregtar dhe Regjistri i Organizatave Jofitimprurëse te Regjistri i Pronarëve Përfitues.

Neni 42
Dispozita tranzitore
1. QKB-ja, në bashkëpunim me Agjencinë Kombëtare për Shoqërinë e Informacionit, brenda 6 muajve, nga miratimi i këtij ligji, transferon në Regjistrin e Pronarëve Përfitues të dhënat e pronarëve përfitues për subjektet raportuese me pronësi direkte, që kanë qenë të regjistruara në Regjistrin Tregtar deri në datën e hyrjes në fuqi të këtij ligji por nuk kanë përmbushur detyrimin për regjistrimin e ndryshimeve të pronarëve të tyre përfitues.
2. Për subjektet raportuese, të dhënat e të cilëve janë transferuar sipas pikës 1 të këtij neni, detyrimi për regjistrimin e ndryshimeve të pronarëve të tyre përfitues quhet i përmbushur në datën e këtij transferimi. Këto subjekte raportuese kanë të drejtë të përditësojnë pranë QKB-së të dhënat e pronarëve të tyre përfitues, të transferuara sipas pikës 1 të këtij neni, pa u përballur me kundërvajtje administrative.
3. Rregullat për procedurën e regjistrimit të të dhënave në Regjistrin e Pronarëve Përfitues, mënyrën e transferimit të të dhënave nga Regjistri Tregtar si dhe funksionimin e Regjistrit të Pronarëve Përfitues miratohen me vendim të Këshillit të Ministrave.
Neni 43
Shfuqizime
Ligji Nr.112 / 2020 shfuqizohet në datën e hyrjes në fuqi të këtij ligji. 
Aktet nënligjore të dala në zbatim të Ligjit Nr.112 / 2020 dhe që bien në kundërshtim me dispozitat e këtij ligji shfuqizohen.  
Neni 44
Aktet nënligjore në zbatim të ligjit
Ngarkohet Këshilli i Ministrave që brenda 3 muajve nga data e hyrjes në fuqi të këtij ligji të miratojë aktet nënligjore në zbatim të këtij ligji.
Neni 45
Hyrja në fuqi
Ky ligj hyn në fuqi 15 ditë pas botimit në Fletoren Zyrtare.

